
SMAC ta haciendo encuesta pa 


interes di Aruba su carnaval 


•	 Aruba	ta	conoce	un	 


miyonario	nobo	cu	 
Lotto	5 


•	 Polis	Hulandes	 


y	Interpol	den	 
colaboracion	pa	 
resolve	homicidio	di	 
22	muhe 


•	 Gobierno	di	Peru	ta	 


declara	emergencia	 
sanitario	pa	dengue	 
na	20	region	di	e	pais 

Abogado Ruiz a entrega keho contra dos periodista na OM 


Ayera e portal di noticia 
local, Noticia Cla, a publi- 
ca informacion cu aboga- 
do Anthony Ruiz y e com- 
pania Arulex a entrega un 
keho penal contra e portal 
di noticia 24ora, y e peri- 
odistanan Patrick Paskel y 
Nelson “Speed” Andrade, 
na Ministerio Publico. 


Segun e publicacion ta indica, 
e keho entrega pa e abogado 
ta pa difamacion, calumnia y 
instiga odio. Esaki basa, se- 
gun Ruiz, cu periodistanan 
menciona a haci declara- 
cionnan infunda cu por tin 
consecuencia grave. 


E portal ta splica cu e de- 
claracionnan aki tin di haci 
cu e relacion cu e compania 
Arulex tin cu e proyecto di e 
hotel Secrets na Seroe Colo- 


rado, specialmente cu e com- 
pania no a respeta un senten- 
cia di hues den cual a indica 
cu mester a para e trabao di 
construccion di e hotel, pen- 
diente clarificacion riba e 
permiso di construccion pa 
haci e trabao. 


Segun Noticia Cla ta indica, 
den e declaracion, Ruiz y 
Arulex ta splica cu e compan- 
ia ta fungi como trust service 
provider. “Pa por duna tur 
servicio relaciona cu esaki, 
Arulex a ricibi un vergunning 
di Centrale Bank van Aruba, 
y ta bao di supervision con- 
tinuo di Centrale Bank van 
Aruba” e declaracion ta sigui 
bisa. 


“Arulex ta mantene su mes 
dentro di e margen di ley y 
den cuadro di esaki, ta respeta 
sentencia di huez. Como di- 
rector, Arulex no ta dicidi pa 
ningun compania, sin con- 
sulta prome cu su cliente 


como cu tin regla cu ta aplica 
entre e trust service provider 
y e cliente y Arulex ta tene su 
mes na esaki”. 
Den e publicacion, e portal 
di noticia a ricibi reaccion di 
parti di e periodistanan en 
cuestion. “Anthony Ruiz ta 
un abogado haragan, golos y 
yoron”, e periodistanan a in- 
dica. “No ta prome biaha e ta 
bay. Nos a haci nos trabao di 
señala cu bo no por ta abo- 
gado di un proyecto hotelero, 
bo mes ta director tambe y di 
otro banda bo ta huisadvocaat 
(of consehero) di e mesun 
minister cu ta otorga tereno 
of permiso di construccion. 
Esey ta haci bo haragan golos. 
Y ora gara bo den e conflicto 
di interes, e ora kier bay re- 
cherche pa entrega keho… 
cu ta haci bo yoron tambe!” e 
dos periodista a finalisa. 


SMAC hunto cu studiantenan di Universidad di Aruba ta haciendo 
encuesta pa interes di Aruba su carnaval 


Stichting Maneho di Aru- 
ba su Carnaval (SMAC) 
hunto 
cu 
studiantenan 
di Universidad di Aruba 
a traves di su rednan so- 
cial a bin informando cu 
nan ta bezig haciendo un 
proyecto cu ta trata di un 
encuesta den e comuni- 
dad di Aruba tanto esnan 
cu ta carnavalista of no. 


Segun SMAC su presiden- 
te, Darren van Ommeren a 
sigura, e encuesta aki ta pa 
motibo cu nan kier sa e in- 
teres di Aruba su carnaval y 
cu SMAC tin e necesidad pa 
crea data pa por guia un miho 
carnaval. 


“E factornan cu lo por afecta 
esaki, por ehempel e factor 
socio-economico. Nos ta dos 
studiante di Universidad di 
Aruba, di e facultad di Arte 
y Ciencia y ta studiando Or- 
ganisacion, Gobernacion y 
Maneho. Nos a haya como 
tarea pa ta “Asistente di Inves- 
tigacion” pa Stichting Mane- 
ho di Aruba su Carnaval 
miho conoci como SMAC. 


Nos ta interesa pa sa bo opin- 
ion tocante Aruba su celebra- 
cion cultural di mas grandi cu 
ta Carnaval. E participacion 
pa encuesta ta boluntario y 
tur contesta lo ta anonimo. 
Nos lo aprecia bo coopera- 


cion pa cu nos estudio.” 
Aunke temporada di carnaval 
a pasa caba e aña aki, SMAC 
ta keda activo pa diferente ac- 
tividad manera esun cu nan a 
anuncia dia 11 di april ultimo 
cu ta trata nan prome fund- 
raising pa tur carnavalista cu 
ta desea di participa den Car- 
naval 70. 


Esaki ta un actividad hunto 
cu Bingo Aruba den cual van 
Ommeren ta sigura cu ta un 
concepto diferente y cu awor 
tur persona por haya e opor- 
tunidad di participa of di ta 
envolvi den loke ta trata Car- 
naval pa nan por haya fon- 
donan y por cubri nan par- 


ticipacion den e celebracion 
di mas grandi cu Aruba tin, 
su carnaval. 
Den e caso aki tur e ticket- 
nan ta obtenibel na sede di 
SMAC, cualkier persona car- 
navalista por ta un bendedo y 
por acerca na nan pa nan por 
bira un punto di benta riba 
nan mes pa por bende bingo 
aki. 


Un bes cu e persona ta bay 
bende e ticketnan, e persona 
aki ta bay ricibi un comision 
di 15 florin “e participante 
aki por bende pa por cubri su 
participacion den e paradan- 
an di carnaval di Aruba, esaki 
tambe por yuda e reinanan 


tambe pa por cubri un parti 
di nan gastonan, igualmente e 
gruponan y musiconan,” van 
Ommeren a informa. 


E bingo ta bay tin mas cu 
50.000 florin den premionan, 
e cuatro prome premio lo tin 
un balor di 2.500 florin cada 
un, e di dos tanda di cuatro 
wega tin 5.000 florin di pre- 
mio pa cada wega y e dos ul- 
timo wega ta bay tin 10.000 
florin di premio. 


Den total ta 10 wega cu ta bay 
wordo hunga diadomingo 11 
di juni, 5or di atardi na unda 
ya caba a cuminsa e benta di e 
ticketnan. 

Aruba y Corsou ta fortifica lasonan pa nan desaroyo economico 


Prome minister Evelyn 
Wever-Croes 
y 
minis- 
ter di Asuntonan Eco- 
nomico, 
Comunicacion 
y Desaroyo Sostenibel di 
Aruba, Geoffrey Wever, 
conhuntamente cu Rui- 
sandro Cijntje minister 
di Asuntonan Economico 
y e vice-prome minister 
Ruthmilda 
Larmonie- 
Cecilia di Corsou, ayera 
mainta a firma un Memo- 
randum Of Intent (MoU) 
pa e dos isla yega un paso 
mas cerca pa colaboracion 
economico. 


Prome minister di Aruba Ev- 
elyn Wever-Croes a expresa 
cu esaki ta un logro grandi 
ora cu e ta mira Corsou cu 
Aruba traha hunto, ambos 
pais ta chikito y nan econo- 
mia ta di tal scala cu si nan ta 
keda haci nan cosnan nan so, 
nan no ta logra loke nan kier 
logra, “nos tin retonan dife- 
rente pero hopi similaridad y 
si nos concentra riba lo cual 
nos tin den comun, nos por 
logra cosnan grandi pa pueb- 
lo di Aruba y di Corsou,” el 
a bisa. 


Prome minister Wever-Croes 
tambe a trece dilanti e pan- 
demia di Covid-19 cu a causa 
un crisis financiero pa e dos 
isla aki y henter mundo, pero 
awor e islanan ta progresando 
y cu ohala cu e firmamento 
aki esey por contribui mas na 
e desaroyo y progreso di e dos 
isla. 


Vice-prome minister di Cor- 
sou Ruthmilda Larmonie- 
Cecilia a sigura cu nan ta 
contento y cu e firmamento 
aki nan ta demostra cu e isla- 
nan ta coopera cu otro como 
rumannan den Reino y esaki 
ta bay trece beneficionan tan- 
to pa Aruba y Corsou. 


Di su parti, Ruisandro Cijntje 
minister di Asuntonan Eco- 
nomico di Corsou a sigura cu 
nan ta contento pa bin hunto 
pa yega na palabracionnan pa 
nan sigui traha cu otro, pa 
mehora e posicion economi- 
co di nan paisnan. 


E MoU cu nan a firma ayera 
segun Cijntje a señala, ta un 
muestra di accion, accionnan 
concreto, pa acelera proceso- 
nan cu hopi tempo a bin ta 
papia riba pero no a materi- 
alisa nan ainda “nos a bin pa 
fortifica lasonan cu nos tin 
hopi decadanan caba, area 
nan cu ta bay concentra riba ta 
e formalisacion di areglo mu- 
tuo, e Onderlinge Regeling 
cu ta regla acceso di mercado 
entre Aruba y Corsou, esaki 


pa facilita e comercio entre e 
islanan.” 


Igualmente el a comenta cu 
acceso na mercado di Aruba 
ta “webo di galiña for di Cor- 
sou”, aki tin oportunidad di 
oro, pa stimula y facilita mas 
inversion di nan empresa- 
rionan tanto na Aruba como 
na Corsou, nan ta mira un 
aumento di inversion y esey 
ta bale la pena pa facilit’e di 
un forma concreto pa asina 
complementa y sostene nan 
desaroyo economico. 


E ta pensa den un Aruba cu 
Corsou Investment Sum- 
mit cu lo por tuma luga un 
biaha pa aña caminda nan ta 
encurasha negoshinan a base 
di proposito y no a base di 
causalidad, cooperacion riba 
e area di competencia ‘Fair 
Trade Authority’ pa comple- 
menta otro y asina yuda crece 
nan desaroyo economico, 
nan ta bay encamina esaki 
den un forma di un routmap 
segun el a expresa, caminda 
tin palabracionnan concreto 
y mara na tempo pa nan por 
realisa lo cual tin poni den e 
MoU. 


“Di mi parti, lo mi sigui haci 
e contacto necesario pa nos 
materialisa 
otro 
temanan 
pendiente, manera reanuda e 
proyecto di Ferry entre Aruba 
y Corsou, cooperacion riba 
tereno di turismo cu dobel 
destinacion, nos ta haciendo 
e cooperacion aki caba cu e 
parti di crucero, nos sa como 
Aruba, Corsou y Boneiro , 


nos ta bay como uno na e 
conferencianan y bende nos 
islanan como un destinacion, 
nos tin cu haci esaki tambe 
como e parti turistico, e is- 
lanan den Caribe en general, 
no ta competencia di otro,” 
Cijntje a bisa. 


Cooperacion riba tereno di 
sector creativo tambe ta otro 
puntonan cu el a trece dilanti 
y a señala cu e dos isla tin hopi 
potencial y si nan ta colabora 
cu otro, nan por conkista 
mundo, e industria creativo 
ta creciendo mas y di parti di 
naturalesa, e ta kere nan ta un 
luga unda cu mundo por bin 
y filma nan produccionnan 
den e dos isla. 


Den su opinion, mester yega 
na un manera di cumpra 
conhuntamente pa crea ben- 
eficionan economico di scala, 
“mas hunto nos cumpra, mas 
bon nos por negocia prijsnan, 
pa nos pueblo tin cuminda 
y tambe combustibel cu ta 
subiendo drasticamente,” el 
a sigura. 


E temanan aki nan ta bay 
discuti entre e ministernan 
concerni pa nan por logra un 
integracion mas concreto di 
nan mercadonan, pa Corsou 
por logra un crecemento eco- 
nomico y sostenibel, tambe 
pa ta un isla y un pais resili- 
ente economicamente, Ci- 
jntje a bisa cu nan mester di- 
versifica nan economia y crea 
mas mercado pa nan compa- 
nianan por haci negoshi. 


“Nos strategia di exportacion 
cu nos ta implementando ta 
yuda fortifica nos empresan- 
an pa nan por competi, nos ta 
mira un potencial grandi den 
nos region y tambe mas leu, 
asina nos ta cerando acuer- 
donan cu Colombia, Repub- 
lica Dominicana, Trinidad 
y Tobago y Surinam ken ta 
mercadonan accesibel pa em- 
presarionan di Aruba.” 


Cu e paso aki nan ta bay fi- 


nalisa e formalisacion di acu- 
erdonan mutuo pa empresa- 
rionan di e islanan tin acceso 
liber na ambos mercado y 
asina crea un mercado in- 
terno mas grandi pa ambos 
pais, como paisnan chikito pa 
hopi biaha nan tin infrastruc- 
tura institucional cu ta pisa 
riba na presupuestonan y no 
ta efectivo ni eficiente, tambe 
ta dificil pa adkiri personal y 
conocemento pa funcionnan 
na nivel halto, door di colab- 
ora cu otro por evita di cada 
un ta inverti, cu por presenta 
servicio na otro of facilita na 
otro sin mester inverti de- 
masiado. 


Geoffrey 
Wever, 
minister 
di Asuntonan Economico, 
Comunicacion y Desaroyo 
Sostenibel di Aruba a expresa 
cu e MoU aki ta pa fortifica 
cooperacion pa e dos isla por 
cana y bay dilanti den un era 
nobo di desaroyo economico. 


Den un encuentro cu e dos 
minister a tene den un biahe, 
nan a papia tocante e retonan 
cu e dos isla aki tin y di esey 
nan a realisa e similaridad di 
e desafio y retonan cu Aruba 
y Corsou tin, ademas di e 
oportunidad pa traha hunto 
riba tereno economico y asi- 
na nan a palabra e posibilidad 
pa explora e posibilidad aki 
hunto. 


“Tempo pa papia a pasa, awor 
ta tempo pa nos traha concre- 
tamente pa mehora e calidad 

Doorlichitng rapport: 
Grupo di trabao ta recomenda evalua y actualisa e sistema 
actual di financiamento 
Y suprimi e sistema di presupuesto di conveniencia 


Den e doorlichitng rap- 
port di educacion, e grupo 
di trabao encarga cu e in- 
vestigacion den e sector di 
enseñansa ta indica con 
e recomendacionnan cu 
nan a sugeri por ser elab- 
ora y implementa di un 
bon manera. Tambe nan 
ta vincula esaki cu plan- y 
recomendacionnan ante- 
rior y actual. 


E analisis di e grupo di tra- 
bao di e problemanan den e 
capitulo di fortalecemento 
di e sistema di educacion 
ta mustra cu tin deficien- 
cia structural den e sistema 
dentro di cual educacion ta 
funciona. Sinembargo, nan 
ta indica, ta hopi importante 
cu e contexto den cual edu- 
cacion ta tuma luga, e condi- 
cionnan bao di cual educa- 
cion por prospera miho, ta na 
ordo. Pa un miho precision 
di e recomendacionnan di e 
sistema – recomendacion 9 
te cu 13 – e grupo di trabao 
a desaroya un plan di accion 
pa e siguiente temanan: Fi- 
nanciamento 
(incluyendo 
supervision), gobernacion y 
legislacion. Den e edicion aki 
nos ta elabora ariba e tema di 
financiamento. 


Pa loke ta trata recomenda- 
cion number 10, ‘Organisa 
un sistema di financiamento 
eficiente, eficaz y transpar- 
ente’, nan a enfoca den e 
sistema di financiamento y 
rindimento di cuenta. E siste- 
ma di financiamento manera 
cu e grupo di trabao a hay’e 
durante su investigacion ta 
conduci na ineficiencia den 
e procesonan y e tumamento 
di decisionnan. Pa motibo di 
e analisis di e problemanan, 
ta nan recomendacion pa 
realisa un evaluacion y actu- 
alisacion di e sistema actual 
di financiamento y suprimi 
e sistema di presupuesto di 
conveniencia. Ademas mes- 
ter haci cu evaluacion di parti 
di un contador ta legalmente 
obligatorio y garantisa asina e 
puntualidad y integridad di e 
presentacion di e rindimento 
di cuenta por escrito. Segun e 
grupo di trabao ta indica, ya 
caba a tuma algun decision pa 
optimisa e sistema di finan- 
ciamento di educacion, por 
lo tanto esaki ta ser considera 
como un condicion impor- 
tante pa un direccion mas 


specifico y eficiente. 


E sistema di presupuesto di 
conveniencia ya no ta bay 
wordo usa y a ser elimina 
desde e prespuesto di 2023. 
Esaki lo duna como resultado 
un model di financiamento 
mas simpel. Aworaki ta bay 
sigui e ordenansanan vigente 
pa financiamento. E ambi- 
cion, e grupo di trabao ta spli- 
ca, ta pa traha cu un formato 
standard cu ta cla y facil di 
compronde y cu por facilita e 
realisacion di comparacion. E 
financiamento ta bay ta basa 
riba e cantidad di alumno y 
e cantidad di klasnan. P’esey 
nan ta recomenda, den liña 
cu e cambionan ya caba ini- 
cia, pa cambia pa un model di 
presupuesto y financiamento 
simpel y no inclui demasiado 
detaye. 


Un simplificacion di e siste- 
ma di financiamento ta duna 
luga na un libertad mas gran- 
di di gasto pa e directivanan 
escolar. P’esey e grupo di tra- 
bao ta remarca ta importante 
comunica bon e cambionan 
na e directivanan escolar. E 
mesun sistema di financia- 
mento ta bay ser usa den fu- 
turo pa e scolnan publico. 
Actualmente no ta cla ki tem- 
po ta bay actualisa y ahusta 
e sistema di financiamento 
y ki tempo ta bay introduci 
realmente un model di fi- 
nanciamento mas simpel. E 
ordenansanan nacional to- 
cante educacion tambe ta bay 
tin ahuste pa cu esaki. Tin 
un proceso pa modifica e ley, 
pero ainda no ta cla den cual 
punto exactamente y dentro 
di ki periodo. Ta calcula cu 
ta bay tin mester entre dos 
pa tres aña prome cu por es- 
tablece un model di financia- 
mento completamente nobo. 


E grupo di trabao ta indica 
cu actualmente DUOS ta 
recopilando e informacion 
necesario pa por haci opera- 
tivo un model nobo di finan- 
ciamento. E ambicion cu nan 
tin ta pa haci esaki den dos 
pa tres aña y despues di 2025 
implementa un model di fi- 
nanciamento nobo. 


Evaluacion periodico di e as- 
pectonan di financiamento. 
E ley ta faborece cu e suman- 
an standard mester wordo ac- 
tualisa cada tres aña, pero se- 


gun e grupo di trabao ta men- 
ciona, esaki no ta e caso for 
di hopi tempo. E sumanan 
standard di e base di inflacion 
di aña 2011 a keda registra 
apenas recientemente, pero e 
ahustenan a wordo introduci 
durante varios aña. Tambe 
mester realisa e registracion 
di 2012-2022. 


Supervision di rindimento di 
cuenta 
Nan ta enfatisa cu ta impor- 
tante pa existi un rindimento 
di cuenta oportuno y confi- 
able pa por determina loke tin 
mester. DUOS ta bay yuda e 
directivanan pa rindi cuenta 
mas lihe. Pa loke ta e supervi- 
sion di e rindimento di cuen- 
ta, un reglamento ministerial 
ta establece cu mester verifica 
e rapportnan (financiero) an- 
ual di e directivanan escolar. 
E reglamento ministerial aki 
ainda ta den desaroyo. 


Ademas di haci obligatorio un 
evaluacion, ta bay introducie 
den e reglamento un proto- 
col di rindimento di cuenta y 
un protocol contable. Esaki ta 
bay ser elabora den colabora- 
cion cu e Servicio Central di 
Contador (CAD). E redac- 
cion di e protocol di evalu- 
acion ya ta hopi avansa, pero 
e redaccion di e protocol di 
rindimento di cuenta ainda 
ta den e fase inicial. Ademas, 
e grupo di trabao a agrega, lo 
examina si e plaso den cual 
mester presenta e cuenta fi- 
nanciero evalua ta viable den 
e practica. Tur esaki ta rekeri 
un elaboracion mas grandi. 
Den ultimo instancia, e ar- 
ticulo lo wordo presenta na 
e direccion di educacion y 
mester ser aproba pa e min- 


ister. E detayenan den fase 
di elaboracion actualmente 
ta supervisa e pasonan cu ta 
determina con un evaluador 
mester realisa e supervision. 
Den ultimo instancia, e eval- 
uacion di un contador den 
e rapport anual di e directi- 
vanan escolar ta bay wordo 
rekeri legalmente cumin- 
sando desde 2025. Nan ta 
remarca cu esaki ta bay hiba 
algun tempo, pasobra prome 
mester compensa e atraso 
den e rapportnan anual. No 
tur e directivanan escolar ta 
completamente actualisa cu 
e preparacion y presentacion 
di e rapportnan anual. Un 
condicion previo importante 
ta cu e directivanan escolar 
mester ricibi suficiente fondo 
pa e costonan di e contador y 
suficiente apoyo pa prepara e 
cuentanan. Ora cu establece 
e supervision, ta importante 
tambe pa involucra tanto e 
directivanan escolar como e 
contadornan. 


Suficiente capacidad di con- 
trol y supervision 
E grupo di trabao ta señala 
cu DUOS ta participa den e 
control y fortalecemento di 
e supervision financiero di 
e directivanan escolar y den 
e elaboracion di e likidacion 
anual. Segun nan ta informa, 
ta rekeri e formacion di 8 
persona, pero actualmente 
solamente dos persona ta 
emplea den DUOS. Debi na 
e capacidad limita tin biaha 
ta recuri na CAD pa cierto 
problema. Nan ta enfatisa cu 
ta importante pa sigura un ca- 
pacidad suficiente di control 
y supervision. Si aumenta e 
capacidad, ta posible delanta 
e plazonan y haci e ahustenan 


necesario mas prome. Ade- 
mas, por considera un forma 
di cooperacion cu un inspec- 
tor financiero di Inspectie. 
Riba locual nan ta trahando 
principalmente aworaki na 
DUOS, e grupo di trabao ta 
sigui splica, ta pa reestablece 
e contact y confiansa cu e 
directivanan escolar, garan- 
tisa rapportnan uniforme y 
brinda splicacion cla pa asina 
e directivanan escolar sa riba 
kico nan tin derecho. Ta im- 
portante tambe pa e datonan 
di financiamento ta accesible 
pa e directivanan escolar. 


Presupuesto plurianual 
Den actualidad no ta actualisa 
presupuestonan 
plurianual 
(pa mas cu un aña). E aten- 
cion ta enfoca principalmente 
den proporciona un educa- 
cion di calidad halto y esaki 
ta costa placa. Sinembargo, 
e grupo di trabao ta enfatisa, 
un presupuesto mester sigui 
e politica. Aworaki e atencion 
ta enfoca principalmente riba 
kico por logra cu e recurson- 
an disponible. Por lo tanto, ta 
importante pa tur e gobierno 
presta atencion na e trabao 
cu presupuestonan pa largo 
plazo. 


Condicionnan 
Pa e grupo di trabao e in- 
eficiencianan ta ser con- 
sidera un punto importante 
pa elimina. E ehemplonan 
ta inclui ineficiencia pa loke 
ta suplementonan dobel, un 
caida den e cantidad di studi- 
antenan den combinacion cu 
e alohamento of cooperacion 
cu otro departamentonan. 
Un condicion anterior im- 
portante ta loke ta gespaar di 
educacion mester bay back pa 
educacion. Y esey no semper 
ta e caso. Otro condicion an- 
terior importante ta cu mes- 
ter tin suficiente personal cu- 
alifica. E personanan adecua 
no semper ta wordo atrai. 


Ademas, e grupo ta agrega, 
na momento di elabora e po- 
litica, ta necesario pa tin na 
cuenta un idea cla di kico ta 
e recursonan disponibel pa e 
expectativa por wordo comu- 
nica claramente na e direc- 
tivanan escolar. Por ultimo, 
ta importante likida e cuen- 
tanan di e ultimo aña lo mas 
lihe posible pa asina nan por 
cuminsa di cero. 

Lamento conveniente no ta... 
Suficiente pa San Nicolas... 


A surgi un discusion – atrobe - tocante e proxi- 
mo ciere di un scol di educacion secundario na 
San Nicolas. Segun e mandatario responsable, 
esey ta necesario pasobra e scol - no publico - aki 
no tin e poblacion di e creencia ey pa mantene e 
scol. Tin parlamentario cu ta haya cu esey no ta 
un bon decision y ta boga pa busca un solucion 
di algun manera. 


Tur esaki ta haci nos corda e discusion y protesta 
cu tabatin algun aña pasa, tempo cu e asunto aki 
a bin dilanti tambe. E ministro di e tempo ey 
a propone pa mantene e scol habri, bao di un 
fusion cu un scol publico. E protestanan con- 
tra e ministro tabatin efecto, no a tuma accion y 
awor definitivamente ta dificil pa hustifica cu ta 
mantene e scol habri. Nos no a scucha kico ta e 
proposicion di e apreciable parlamentario envol- 
vi, pero ta parce dificil pa haci algo otro cu cera 
e scol. For di otro discusion cu tabatin un par 
di aña pasa, por conclui cu San Nicolas – entre 
scol publico y no publico – tin suficiente scol se- 
cundario pa atende e poblacion di San Nicolas. 
A proposito, e gran ausente den e actual discu- 
sion ta e sindicato di maestro cu na 2021 tabata 
asina fuerte den nan protesta contra e plan di 
e ministro di e tempo ey. Nos no a tende, ni e 
tempo ey y mucho menos awor kico por ta posi- 
cion di e sindicato awor. 


Poniendo un banda un rato e discusion cu si tin 
un manera pa mantene e scol referi habri ainda, 
loke ta mustra nos penoso, atrobe, ta e falta di un 
discusion debido tocante e maneho general cu 
mester hiba den enseñanza, tumando na cuenta 
e realidad socio-economico di e ciudad y su al- 
rededor. Na muchisimo oportunidad nos a trece 
dilanti e miseria economico cu San Nicolas a 
pasa aden den ultimo 40 aña, pa cual ni awe nos 
ta mira un solucion. Pero nos ta laga e discusion 
ey pa otro dia. En todo caso, pa loke ta relevante 
den e asunto aki, por referi na e hecho cu San 
Nicolas a perde poblacion den e ultimo decada. 
Esaki segun comparacion di e cifranan di Censo 
2010 compara cu Censo 2020. Na 2010 a registra 
15.284 habitante mientras cu na 2020 a registra 
14.175 habitante na San Nicolas. Interesante ta 
cu e poblacion di San Nicolas Sur a crece den e 
10 añanan ey, cu mas di 600 persona. Un aspecto 
cu merece mas estudio si nos tuma na cuenta cu 
e parti aki ta contene e barionan cu mas a sufri 
di e deterioro economico di ultimo decadanan. 
En general nos por bisa cu San Nicolas a bira 
e refugio pa esnan cu entrada mas modera, cu 
e desbentaha cu e lugar di biba aki ta keda mas 


leu for di e parti pabao unda mayoria di empleo 
ta situa. Aki nos por mira den practica loke nos 
por mira na hopi otro pais tambe: mas leu di e 
centro di desaroyo bo ta, mas leu di empleo bo 
ta biba, menos ta paga pa vivienda pero mas ta 
paga pa transporte, y menos bon e infrastructura 
socio-economico ta. Esey ta talvez e splicacion 
pakico hustamente den e barionan mas deteriora 
e poblacion a crece? 


Banda di tur esaki, tabatin otro desaroyo tu- 
mando lugar y esey ta cu e gruponan di creencia 
protestant a bira hopi mas chikito. Den curso 
di e mas di 40 aña di atraso constante di e ciu- 
dad a tuma lugar un exodo grandi di e genera- 
cionnan mas hoben, mientras e generacion di 
mas edad cu a keda ta birando un grupo cada vez 
mas chikito. E repoblacion cu a tuma lugar na 
San Nicolas ta mayoritariamente inmigrante di 
paisnan Latino, cu pa un gran parti tin religion 
catolico. 


Te aki e datonan aki, importante pa por com- 
prende loke ta sucediendo na San Nicolas. E 
pregunta ta awor: kico ta bay haci pa futuro? 
Nos ta simplemente sigui e rumbo cu e scol- 
nan presente ainda ta sigui, y si tin mas scol cu 
mester cera porta, ‘que sea asi?’ Nos por bay den 
otro direccion tambe, y esey ta cu nos ta purba 
proyecta kico futuro desaroyo ta duna nos. Por 
ehemplo: ta bay habri un hotel di 600 camber, 
pa cual nos mercado no tin trahador. Nos no tin 
idea ainda kico ta e empleo cu e plannan cu e 
tereno di refineria lo duna. En todo caso, lo trece 
algun mil persona di exterior. Nan mester lugar 
di biba y nan yiunan, cu ta bin despues, lo mes- 
ter bay scol. Kico ta e perspectiva real, pasobra di 
otro banda nos ta mira cu aña tras aña tin menos 
mucha ta nace aki, loke riba su mes ta duna e 
perspectiva di cada vez menos necesidad di scol 
y maestro... 


E problema principal cu nos ta sinti den e actual 
situacion ta cu nos no ta tende nada di kico real- 
mente ta bay sucede, ni den enseñanza, ni den 
economia. Di e manera aki ta bira dificil pa por 
planifica algo realistico, mientras en todo caso e 
mandatario encarga cu enseñanza ta duna e im- 
presion cu ta tratando di pospone decisionnan 
importante pa futuro, mientras cu ta tene prensa 
y publico contento cu decisionnan secundario, 
sin revela nada di e cambionan grandi cu su- 
puestamente ta planeando cu Hulanda. Asina 
e lamento politico conveniente di e dianan aki 
tampoco ta yuda. 

Minister Endy Croes a reuni cu presidente di colegio di curatornan di 
Universidad di Aruba, Juri Nicolaas y vice-presidente Angelo Brete 


Minister di Enseñansa y 
Deporte Endy Croes a re- 
uni cu Presidente Curator 
di Colegio di Curatornan 
(College van Curatoren) 
di Universidad di Aruba 
drs. Juri Nicolaas y Vice- 
Presidente 
drs. 
Angelo 
Brete. 


Durante e e reunion a dialoga 
riba diferente punto impor- 
tante, entre otro, un vision 
nobo cu nan tin pa trece cam- 
bio den e structura di e direc- 
tiva. Ademas, Sr Nicolaas y 


Sr. Brete a splica cu lo trece 
un comision di exterior pa 
acredita un di e programanan 
di Organization, Governance 
& Management (OGM). 


Fuera di esaki, a dialoga to- 
cante e dificultad pa haya do- 
cente cualifica y cu por traha 
tempo completo na Univer- 
sidad di Aruba, pa asina man- 
tene e standard y calidad cu ta 
exigi. Banda di esaki, Minis- 
ter Endy Croes a presenta e 
acuerdo cu a haci reciente- 
mente cu University of Cen- 


tral Florida (UCF). 
Minister di Enseñansa Endy 
Croes hunto cu Minister 
Plenipotenciario na Washing- 
ton Sra. Joselin Croes lo pone 
Universidad di Aruba den 
contacto cu e board di UCF, 
asina nan por yega na cierto 
trabou en comun. 
Pa finalisa, Minister Endy 
Croes ta expresa cu e ta sos- 
tene e vision di Universidad 
di Aruba cu y ta keda den 
contacto estrecho cu nan pa 
ta na altura di e desaroyonan 
di universidad. 


Aruba ta firma acuerdo cu Hulanda pa colaboracion riba tereno di 
energia sostenibel 


Hulanda ta bay intensifica 
e colaboracion cu Aruba 
y Sint Maarten riba tere- 
no di energia renobabel. 
Esaki ta locual e paisnan 
a yega na acuerdo na dje 
durante e prome Carib- 
bean Climate and Energy 
Conference (CCEC), cu 
ta tumando luga na Aruba 
di 10 te cu 12 di mei 2023. 


Den su discurso di apertura 
diaranson merdia, Prome 
Minister a enfatisa cu tur 
cambio ta cuminsa for di 
paden y pa logra cambio, tur 
isla chikito y tur nacion, mes- 
ter para hunto pa asina hunto 
nos gana e bataya riba cam- 
bio di clima. Prome Minister 
a elabora riba e perspectiva 
general di desafionan of reto- 
nan global cu ta birando mas 
intenso. Nos clima ta cam- 
biando hopi lihe y dramati- 
camente y accionnan mester 


wordo tuma. Prome Minis- 
ter a indica cu, pa e islanan 
chikito manera Aruba, ac- 
cionnan pa Cambio di Clima 
generalmente ta consisti di 
3 parti: Transicion di Ener- 
gia, Adaptacion di Clima y e 
buskeda di acceso pa Finan- 
ciamento di Clima. Aruba. 


1. Transicion di energia: 
mitigacion cambio di 
clima: 
Pa loke ta trata e prome ac- 
cion, Transicion di Energia, 
Aruba tin un plan di strate- 
gia fundamental y formalisa, 
esta un ‘National Energy 
Policy’. Na Aruba, den e ul- 
timo añanan, Gobierno a 
adopta un maneho hopi cui- 
dadoso pa desaroya e plan di 
strategia pa na prome luga, 
involucra stakeholders (den 
3 Energy Summits), y na se- 
gundo luga, door di adopta 
e formato y criteria di e EU 


National Energy &amp; Cli- 
mate Plans (“NECP’s”) cu 
Estadonan Miembro di EU 
mester somete na e Comis- 
ion Europeo pa mustra con 
nan ta cumpli cu compromi- 
sonan di e ‘EU’ Paris Agree- 
ment’. Aruba, Prome Minis- 
ter a indica, ya caba a inicia e 
caminda pa ratificacion di e 
Paris Agreement. 


2. Adaptacion di clima: 
E di dos accion pa Cambio di 
Clima ta pa prepara pa e cam- 
bionan cu ta parce inevitabel, 
Adaptacion na Cambio di 
Clima of Adaptacion. E efec- 
tonan di cambio climatico ta 
afecta tur faceta di sociedad, 
manera: infrastructura, lo- 
gistica, sistema alimenticio, 
y incluso nos sistema finan- 
ciero. Pa esaki, ta hopi impor- 
tante pa tin un ‘National Cli- 
mate Adaptation Plan’ solido 
cu lo identifica e risiconan 
climatico, defini medidanan 
di adaptacion y identifica 
presupuestonan necesario. Pa 
realisa e plan aki, mester tene 
cuenta cu stakeholders. 


3. Financiamento di clima: 
E di tres accion pa Cambio di 
Clima ta pa busca acceso na 
fuentenan di financiamento. 
Pa e parti di Caribe di Reino, 
ta keda importante pa adresa 
esaki y keda busca aliansanan 
y mecanismo di financia- 
mento innovativo pa inclui 
paisnan di ingreso medio y 
cera e buraconan di financia- 
mento y inversion cu nan ta 
enfrenta. 
Durante e conferencia di 
prensa, Hulanda a firma un 
Memorandum of Under- 
standing (MoU) cu Sint 
Maarten y Aruba. E colabo- 
racion ta enfoca riba dife- 
rente tecnologia di energia 


renobabel, entre otro energia 
di biento, hidrogeno, energia 
solar y con ta warda energia 
‘energy 
storage’. 
Ademas, 
den e acuerdo a acorda to- 
cante intercambio di personal 
y di conocemento cientifico y 
tecnologico, y e organisacion 
di por ehempel gruponan di 
trabou y proyectonan di in- 
vestigacion. 


Miembronan di gobierno di 
varios isla den reino tambe 
tabata presente na e firma- 
mento di MoU, unda tambe 
prensa por a presenta nan 
pregunta tocante e acuerdo y 
e vision di e paisnan. E prome 
pregunta cu a presenta tabata 
encera e MoU cu Corsou, 
y si Minister Jetten ta pensa 
di haci esaki, y den caso cu 
si, pakico no na e conferen- 
cia mes, mirando cu minister 
Pisas tambe tabata presente. 
Pa esaki Minister Jetten a re- 
sponde cu e mes ta bay Cor- 
sou aki par dia y pues e dicidi 
di firma eynan mes cu e gobi- 
erno presente. 
Reportero di Bon Dia Aruba 
presente a dirigi un pregunta 
pa Minister Evelyn Wever- 
Croes pa locual ta trata e co- 
laboracion di institutonan of 


organisacion local cu tambe 
tin conocemento y ta ex- 
perto den e miedo ambiente 
di Aruba y bida salvahe. Pa 
esaki Minister Wever-Croes 
a sigura cu Aruba no lo por 
bay traha riba esaki su so, 
pues colaboracion ta esen- 
cial. Tambe el a menciona cu 
pa locual ta colaboracion cu 
instancianan local, Minister 
Ursell Arends (Naturalesa) 
y Minister Glenbert Croes 
(Energia) lo ta encarga cu e 
tarea aki. Sinembargo minis- 
ter no a duna mas splicacion 
pa cual sorto di instancia lo ta 
involucra. 
Den e dianan binidero, e 
conferencia riba clima y en- 
ergia ta bay continua. Awe, 
dia 11 di mei, e enfoke ta riba 
un orientacion internacional, 
unda un panel amplio di pais 
y organisacion lo discuti e ac- 
cion climatico cu ta necesario 
pa tur isla di henter mundo. 
Dia 12 di mei, e conferen- 
cia ta cera cu un enfoke riba 
Aruba mes pa loke ta trata e 
transicion di energia y clima. 
Durante e sesion aki, ta bay 
tin varios presentacion, en- 
tre otro tocante Eagle LNG, 
Windfarm y Aruba Hydrogen 
Valley. 

ODEA ta felicita tur nurse cu nan siman di enfermeria 


National 
Nurses 
Week 
(NNW) 
international- 
mente ta wordo celebra di 
6 pa 12 di Mei. Directiva 
di ODEA ta felicita cada 
nurse cu ta traha den tur 
instituto cu ta duna cuido 
aki na Aruba. Nursenan 
cu ta lanta tur dia pa duna 
cada cuidadano di Aruba 
e cuido cu nan merece, 
inclusivo turistanan cu ta 
bishita Aruba. 


E thema cu ICN a scohe e 
aña aki ta : “Our nurses. Our 
Future”, cu e meta pa refleha 
unda nos ta awe y unda nos 
ta bay ta otro aña, aki 5 y 10 
aña. Ta necesario pa traha 
plan stategico di personal 
den enfermeria pa garantisa 
cuido di calidad pa medio di 
nurses educa den e differente 
specialidadnan. Educacion di 
un nurse ta un trayecto largo 
cu ta necesario pa tin un plan 
strategico di personal den en- 
fermeria national traha den 
cooperacion di tur instituto 
cu ta duna cuido y gobierno 
pa por garantisa cu tin nurse- 
nan educa pa remplasa nurse- 
nan cu ta baha cu pensioen o 


sea ta scohe pa busca nan fu- 
turo den exterior. 


Estudio di un nurse ta cum- 
insa como helpende mbo-2 
(2 aña), verzorgende mbo-3 
(3 aña), verpleegkunde mbo- 
4 (4 aña), verpleegkunde hbo- 
5 (4 aña). Pa por specialisa ta 
exigi cu tin 2 aña di experen- 
cia como nurse. Ta tuma 4 
aña pa un persona por gradua 
como un verpleegkunde y 
ta tuma 8 aña pa por gradua 


como un nurse specialisa den 
tur e differente specalisacion 
cu por studia p’e, e.o Oncol- 
ogie, Urologie, Obstetrie en 
Gyneacologie, Lactatie, ICU, 
CCU, Dialyse, SEH, Am- 
bulance, POH, MGZ, Arbo, 
Anesthesie assistent, Docen- 
te, Hartkatherisatie, Kinder, 
Neotalogie, Gispmaker, En- 
docopie, Stoma, Wondcon- 
sulent, Maatschapelijke ge- 
zondheidszorg y cada aña ta 
bin mas specialisacion. 


Aruba por ta orguyoso di tin 
minimo un nurse Arubiano 
cu tin un di e specialisacion 
nan aki, pero Aruba tin como 
tarea pa brinda e oportunidad 
pa nursenan por specialisa lo- 
cal y international, pa grantisa 
cu continuamente tin rem- 
plaso pa e nursenan aki, pa 
sera e gap. 


Door di e presion di scarse- 
dad di nurse y otro moti- 
bonan personal un nurse 
general ta wordo limita di por 
specialisa su mes y logra un 
hbo-opleiding. Cual ta mot- 
ibo pa keda depende di nurse 
nan specialisa for di exterior. 
Cu e thema di a aña aki: “Nos 
nurse nan. Nos futuro”, ta 
forsa nos pa para keto y in- 
verti pa por brinda mas nurse 
e oportunidad di specialisa 
localmente pa por yena e gap 
di scarsedad. 


ODEA ta trahando hunto cu 
Kwaliteitsinstituut pa por bay 
over na registra tur nurse na 
Aruba pa asina implementa 
ARU-BIG cu tur su compo- 
nentenan cu mester ta delinea 


pa garantisa cu cada nurse por 
keda educa su mes pa logra 
su acreditacion pa renoba su 
registracion. Pa esaki ta cardi- 
nal pa tin un National Edu- 
cacion Planning banda di un 
Stategic National Manpower 
planning, cu ta bin cu un Na- 
tional Financial Planning pa 
por garantisa continuidad di 
educacion den salubridad di 
Aruba. 


Pa e siman di enfermeria 
ODEA ta desea di stimula tur 
colega pa participa lo max- 
imo cu por na tur actividad 
cu cada instituto ta organisa 
specialmente pa nan. Apre- 
ciando e esfuerso di cada in- 
stituto den nan alcance cu e 
presupuesto limita cu nos tur 
ta sinti su effecto. 
Danki na cada un persona cu 
ta traha den cuido aki na Aru- 
ba pa semper t’ey pa sostene y 
traha hunto pa duna e cuido 
cu cada cuidadano merece. 
Cuido di un enfermo ta un 
cuido cu ta depende di bon 
cooperacion di tur cu ta for- 
ma parti di e equipo di cuido. 


Vacuna pa cancer di pancreas ta mustra exitoso den test chikito 


(NLTimes)—Cinco 
aña 
pasa, un grupo chikito di 
cientifico di cancer a re- 
uniendo na un restaurant 
den un hospital di misa 
desconsagrado na Mainz, 
Alemania, a crea un plan 
atrevido: Nan lo test nan 
vacuna nobo di cancer 
contra un di e formanan 
mas virulento di e malesa, 
un cancer conoci di apa- 
rece back hasta despues 
cu pashent opera pa kita 
tumor. 


Tin chens e vacuna no por 
preveni e recaida, algun cien- 
tifico a asumi, pero pash- 
entnan tabata desespera. Y e 
velocidad cu cual e malesa di 
cancer di pancreas ta aparece 
back por ta un bentaha pa e 
cientificonan: Pa miho of pio, 
nan ta bay investiga si e vacu- 
na lo yuda of no. 


Diaranson e cientificonan a 
reporta cu e resultadonan a 
resalta e dudanan. E vacuna 
a provoca un respuesta di e 
sistema di immuun den mita 
di e pashentnan cu a ricibi 
tratamento, y nan no a mus- 
tra un recaida di nan cancer 
durante e curso di e estudio, 
locual ta un descubrimento 
cu expertonan ta describi 
como extremamente prom- 
etedor. 
E estudio, publica den re- 


vista Nature, tabata un logro 
grandi den e movemento lar- 
go pa traha vacuna di cancer 
specificamente pa tumor di 
pashentnan individual. 


Investigadonan na Memo- 
rial Sloan Kettering Cancer 
Center na New York a ex- 
trae tumornan di pashent y 
a manda muestra di esakinan 
pa Alemania. Eynan, cientifi- 
conan na BioNTech a analisa 
e makiyahe genetico di cierto 
proteina riba e superficie di e 
celnan di cancer. 


Uzando e datonan genetico 
ey, cientificonan di BioN- 
Tech a produci vacunanan 
personalisa pa siña e sistema 
di immuun di cada pashent 
pa ataca e tumor. Manera e 
vacunanan di Covid—cual 
BioNTech tambe a produci— 
e vacunanan di cancer ta de- 
pende riba mensahero RNA. 
Den e caso aki, e vacuna ta 
instrui celnan di e pashent pa 
traha e mesun proteina cu tin 
den e tumor, cu e posibilidad 
pa provoca un respuesta di e 
sistema di immuun cu por 


yuda combati celnan di e can- 
cer mes. 


E estudio tabata chikito: 
Solamente 16 pashent, tur 
di nan di descendencia Eu- 
ropeo, a ricibi un vacuna, 
parti di e tratamento cu ta 
inclui kimoterapia y un me- 
dicamento diseña pa preveni 
cu e tumor por stroba respu- 
esta di e sistema di immuun. 
Sinembargo e estudio no por 
a rechasa completamente e 
factornan fuera di e vacuna 
cu a contribui den un miho 


resultado den algun pashent. 


Fuero di esey, “e costa un 
barera hopi grandi pa e tipo 
di vacunanan aki por wordo 
utilisa den un scala mas gran- 
di,” segun Dr. Meeha Zaidi, 
ken ta un specialista di cancer 
di pancreas na John Hopkins 
University School of Medi- 
cine. Esey por crea diferenci- 
anan grandi den acceso. 


Pero e hecho simpel cu cien- 
tificonan por crea, check e 
calidad di e vacunanan y sum- 
inistra vacunanan personalisa 
asina lihe—pashent a cumin- 
sa ricibi vacuna aproximada- 
mente nuebe siman despues 
di a kita nan tumor—ta un 
señal prometedor. 


Desde e comienso di e estu- 
dio den december 2019, Bi- 
oNTech a recorta e proceso 
pa bou di seis siman. E com- 
pania tin e meta final pa por 
traha vacuna di cancer den 
cuatro siman. 


Ademas, desde cu e compa- 
nia a cuminsa test e vacuna 
casi un decada pasa, BioN- 
Tech a reduci e costo for di 
casi 35.000 dollar Americano 
pa cada dosis, pa menos cu 
100.000 dollar, pa medio di 
automatisa algun parti di e 
produccion. 

CPR su pagonan pa uso di facilidadnan di Bullenbaai ta atrasa 


(CuraçaoChronicle) - E 
situacion 
financiero 
di 
Caribbean Petroleum Re- 
finery (CPR), e ex partici- 
pante di e subasta preferi, 
a tuma mira un desaroyo 
preocupante mirando cu 
e ta kedando atrasa cu su 
pagonan. 


E problema aki ta afecta e 
compania di gobierno Re- 
fineria di Korsou, cual no ta 
ricibi e pago di huur cu ta 
premira pa e tankinan cu ta 
na Bullenbaai. E tankinan 
aki actualmente ta wanta 
48,000 tanki di petroleo, cual 
ta pertenece na un cliente na 
Panama. 


E fracaso di CPR den cumpli 
cu su obligacionnan pa loke 
ta trata e pago a causa preocu- 


pacion den varios miembro 
di parlamento. Un biaha mas 
nan ta cuestiona con confia- 


bel e grupo di Luis Giusti ta, 
cual ta asocia cu CPR. E de- 
saroyo aki ta agrega na e du- 


danan cu ta existi tocante e 
grupo su capacidadnan. 
Ta di nota cu CPR inicial- 


mente a keda selecta como 
e compania cu lo tuma e re- 
fineria. Sinembargo pa causa 
di sospecha di falsificacion 
di documento y otro iregu- 
laridadnan, e negociacionnan 
pa cu e refineria a yega un 
stop. E acusacionnan aki ta 
pone duda riba e integridad 
y transparencia di CPR y su 
entidadnan asocia. 
E situacion pa cu e pagonan 
aki y e incertidumbre tocante 
CPR su posicion financiero 
ta trece duda di e stabilidad di 
su operacionnan. E gobierno 
y autoridadnan relevante po- 
siblemente lo monitor e situ- 
acion di cerca pa asina sigura 
cu e medidanan apropia a 
keda tuma pa adresa e prob- 
lemanan financiero y proteha 
e interes di tur e stakeholders 
cu ta involucra. 


Parlamentario ta denuncia cu aplicacion online pa subsidio ta 
tarda casi un aña pa procesa 


(CuraçaoChronicle) 
- 
“Hendenan den necesidad 
cu ta aplica pa un subsi- 
dio di 267,50 florin cada 
dos siman mester warda 
practicamente un aña pa 
pasa door di un proceso 
di verificacion. Un apli- 
cacion online mester ta 
facil, lihe y mester tin un 
mecanismo di control cu 
por pre-aproba e peticion 
den menos di 24 ora.” 


Miembro di Parlamento pa 
partido MFK Maria Nita 
a declara den un carta cu a 
manda na e president di par- 
lamento cu e peticionnan on- 
line pa ricibi subsidio social 
mester ta eficiente pa esun- 
nan cu tin menos recurso. E 
lansamento di e website den 
aña 2020 a keda estableci pa 
cumpli cu e necesidad di au- 
tomatisa y mdoernisa e struc- 
tura pa peticion online y di 
e manera aki yuda e person- 
anan cu ta den necesidad den 
un manera hopi mas lihe.” 


Den su carta el a declara cu 
ta importante pa considera e 
realidad cu mayoria die indi- 
viduonan cu ta aplica pa ricibi 
e subsidio, den mayoria caso, 
tin casi nada na nan disposi- 
cion na cas pa aplica online. 
Tambe tin persona cu no tin 
habilidadnan cu computer. 
Den casonan unda cu tin un 
computer of dispositivo digi- 
tal na cas disponibel, e por ta 
un desafio toch pa un per- 
sona sin ingreso por mantene 
un conexion na internet, spe- 
cialmente ora cu nan nece- 
sidad principal ta cuminda. 
Adicionalmente, e proceso 
di aplicacion mes por tuma 
por lo menos 2 ora of mas 
pa contesta e preguntanan y 
agrega e documentonan nec- 
esario via un scanner den e 
sistema online. 


E aplicacion mester alinea 
cu e meta di aplica online pa 
hendenan cu por ricibi asis- 
tencia lo mas lihe cu ta posi- 
bel cu un solucion practico 
mientras e proceso di control 
ta na caminda. E proceso ta 
tuma demasiado largo sin 
motibo. Gobierno mester 
coordina cu e registro civil 
of Kranshi y SVB pa asina in- 
ternamente y eficientemente 
provee un aprobacion provi- 
sional of nenga e peticion na 
e individuonan den necesi- 
dad. 


E ta necesario pa optimalisa 
e servicio y ta urgi e ministe- 
rio analisa con nan por sirbi 
e hendenan den un manera 
hopi mas humano, conside- 


rando e situacion di nece- 
sidad. “Laga nos considera 
tambe cu esaki ta trata ma- 
manan, tatanan y famianan 
den necesidad,” e parlamen- 
tario a comenta. 


Tambe el a haci algun pre- 
gunta na e minister encarga 
cu bienestar. E parlamen- 
tario kier sa si e minister por 
implementa un proceso hu- 
manitario pa e individuonan 
por ricibi un pago avanca of 
provision di cuminda prome 
cu e aplicacion ta definitiva- 
mente aproba. 


Varios persona tin mas di un 
aña ta warda, cual ta contra di 
e periodo di espera prescribi 
pa ley. E Parlamentario kier 
sa con e peticionnan aproba 
despues di e periodo di 8 si- 
man lo keda adresa y com- 
pensa. 


E Minister a menciona cu tin 
950 persona cu ta ricibi asis- 
tencia cu muchanan menor 
di edad na cas. E parlamen- 
tario a puntra si e individu- 
onan aki ta haya “prioridad” 
pa oportunidadnan laboral y 
otro subsidio. 

Banco central Hulandes a bisa cu inflacion ainda ta “preocupante,” 
maske prijs di energia ta bahando 
De Nederlansche Bank 
(DNB) ainda ta kere cu 
e situacion di inflacion 
na Hulanda ta “preocu- 
pante,” aunke prijsnan di 
consumo no a aumenta 
mesun hopi den ultimo 
lunanan, manera aña pasa. 
E miembro di e directiva 
di e banco, Olaf Sleijpen, 
a declara esaki diaranson 
durante un sesion di in- 
formacion den Tweede 
Kamer. 


E hecho cu inflacion a baha 
recien ta pa via di un caida 
den prijsnan di energia, cual 
a experencia un aumento 
skerpi pa via di e guera entre 
Rusia y Urcania. Pero Slei- 
jpen a subraya cu e nucleo di 


inflacion, cual ta exclui prijs 
di cuminda y energia, a keda 
halto. 


Mientras cu e nucleo di in- 
flacion keda halto, e Centro 
Banco Europeo (ECB) lo 
mester “tuma mas stap,” se- 
gun Sleijpen. Prijs di interes 
a subi cu un velocidad unico 
den e ultimo añanan pa asina 
curva inflacion. Como resul- 
tado, prijs di interes di mer- 
cado riba prestamo y spaar 
tambe a subi. 


Sleijpen a cita e interes cu 
Hulanda ta paga riba bono di 
gobierno cu un termo di dies 
aña como un ehempel. Esaki 
tabata den negativo na fin di 
2021, pero awo el a aumenta 


pa 2.9%. Esey ta “historica- 
mente, no hopi halto,” pero e 
velocidad den cual e aumento 
a tuma luga si ta. 


Prijs di interes aumentando 
a causa problema pa insti- 
tucionnan financiero, par- 
ticularmente na Merca. Esaki 
tambe a causa un inkietud 
den mercadonan financiero 
na Europa, specialmente ora 
mester a salba e Swiss bank 
Credit Suisse for di un col- 
lapse por medio di un cambio 
di maneho pa rival UBS. 


“E bon noticia ta cu e stress cu 
nos a mira den e mercadonan 
financiero siguramente no a 
plama hopi den e sistema fi- 
nanciero,” Sleijpen a sigura. 


El a nota cu e mercadonan 
“ainda ta funcionando” y a 
mustra resilencia. 


Segun DNB, e problemanan 
na Credit Suisse y e banco- 
nan Mericano tabata isola 
y no a sosode na Hulanda. 


Pero e aumento di interes ta 
un peligro pa institucionnan 
financiero Hulandes tambe. 
Nan por gana margen di in- 
teres mas halto, pero na e otro 
banda, riesgo di credito di cli- 
ente tambe ta aumentando. 


Comentario racista a resulta den retiro di parlamentario Van Meijeren 
den debate tocante violencia policial 


(NLTimes)—Vice-pres- 
ident di Tweede Kamer 
Roeling Kamminga a ne- 


nga Gideon van Meijeren 
e oportunidad pa tin e 
palabra durante un de- 
bate despues cu el a yama 
sospechosonan di un in- 
cidente violento “primat- 
enan negroides.” E parla- 
mentario di FvD a nenga 
di tuma su comentario 
back, cual Kamminga a 
haya inaceptabel, pues el a 
kita palabra di dje. 


Van Meijeren a haci e de- 
claracion aki durante un 
debate riba racismo y dis- 


criminacion dentro di e or- 
ganisacion policia: “Pero ora 
Hulanda tabata den shock e 
weekend cu a pasa pa e ima- 
gennan hororoso di un grupo 
di hendenan negroide ata- 
cando un hoben blanco[...],” 
van Meijeren a bisa prome 
cu a interumpi’e. Despues cu 
Kamminga a tah’e cu e tipo 
di terminologia no ta nec- 
esario, van Meijeren a papia 
di un “grupo di primatenan 
negroide.” 
Otro partidonan no a ataca 
van Meijeren hopi, pero si a 


haci un punto di ordo. Lider 
di DENK, Farid Azarkan, a 
subraya e regla cu debate ta 
tuma luga cu respet pa otro y 
pa e topico: “Si bo yama un 
grupo di hende primatenan, 
ta bo ta haciendo dimas,” el a 
bisa. Si esey sosode, e parla- 
mentario mester tuma su pa- 
labranan back of ta neng’e di 
papia, Azarkan a splica. 


Parlamentario di VVD, Ingrid 
Michon, ta di acuerdo cu Az- 
arkan y a subraya cu e asunto 
treci pa dilanti pa e miembro 


di FvD tabata fuera di e en- 
foke di e debate y, p’esey, no 
ta relevante. 


Van Meijeren a nenga di 
tuma su palabra back y mes- 
ter a baha for di podium. 


Parlamentarionan di FvD 
sa causa un conmocion den 
Binnenhof. Lider di partido, 
Thierry Baudet, a admiti den 
pasado caba cu conmocion en 
berdad ta su meta. 


Polis Hulandes y ekipo di Interpol den colaboracion pa resolve homicidio 
di 22 hende muhe 


(NLTimes)—Polis na Hu- 
landa, Alemania y Bel- 
gica a cerca un team cu 
Interpol pa purba identi- 
fica e 22 hende muhe cu 
a descubri morto den e 
tres paisnan. Nuebe di e 
casonan habri ta envolvi 
carpachinan descubri na 
Hulanda. Ademas a descu- 
bri un otro victima na Bel- 
gica, cerca di e frontera cu 
Hulanda. 


“Mayoria di e 22 victima a ex- 
perencia un morto violento, 
y algun tabata abusa of a laga 
nan sin come prome cu nan 
a muri,” segun Carina van 
Leeuwen y Martin de Wit di 
e polis Hulandes. “No a esta- 
blece nan identidad, un parti 
pasobra tin chens cu e victi- 
manan ta di otro paisnan. Ta 
posibel cu a laga nan curpa 
den nos pais pa scapa inves- 
tigacion criminal.” 
“Nos kier subraya cu nos ta 


buscando nomber,” Carolien 
Opdecam di e polis Belgico 
a declara. “Mayoria biaha e 
identidad di e victima ta cru- 
cial pa resolve misterionan di 
e caso.” 


Operation Identify Me a 
revela detaye di cada caso, 
mustrando reconstruccion di 
cara di algun victima y video 
y potret di obhetonan manera 
joyeria y paña cu a descubri 
cu nan. 


E nuebe victima descubri 
morto na Hulanda a muri 
entre 1976 y 2005. E caso mas 
bieu ta yama “Heulmeisje.” 
Caminantenan a descubri e 
curpa di e hoben scondi bou 
di tera y taki den cerania di 
De Heul parkeerplaats banda 
di e catera A12 riba 24 di oc- 
tober 1976. 
E caso mas recien na Hulan- 
da ta “e muhe den e maleta.” 
Den temporada di herfst na 
2005, un maleta cora a keda 


bandona pa basta tempo den 
Thorbeckesingle, den cen- 
tro di un area residencial na 
Schiedam. Ora un empleado 


di municipio a bay benta e 
maleta, el a descubri e car- 
pachi di un hoben femenino 
aden. 

Asamblea di Ecuador a dicidi continua cu huicio politico 
contra presidente Lasso 


(Reuters) - Diamars ulti- 
mo legisladonan di Asam- 
blea di Ecuador a vota na 
fabor di continua cu e hu- 
icio politico contra presi- 
dente Guillermo Lasso 
pa acusacion di malversa- 
cion, loke por hiba e pro- 
ceso na su etapa final. 


Lasso semper a nenga e 
acusacionnan di oposicion 
cu ta argumenta e supuesto 
malversacion di fondonan 
den relacion cu un contract 
di e compania estatal di trans- 
porte di petroleo Flopec, in- 
dicando cu su administracion 
a haci cambionan rentabel di 
e acuerdo, firma prome cu el 
a asumi e funcion. 


Segun e resolucion, cu a haya 
aprobacion di 88 di 116 leg- 
islado presente, Lasso y su 
rivalnan di oposicion ta bay 
duna nan testimonio den 


Asamblea Nacional y despu- 
es ta bay enfrenta un votacion 
final cu por resulta su desti- 
tucion. 
Lasso y Hernan Duque, ex- 


presidente di direcccion di 
Coordinador di Empresanan 
Publico, “a defini e continu- 
acion di e contractnan di 
transporte di petroleo na fa- 
bor di tercero, consciente cu 
nan tabata representa un per- 
dida pa Estado”, e resolucion 
aproba pa Asamblea Nacional 
ta bisa. 
“Consecuentemente, e Presi- 
dente di Republica, tabata sa 
di e structura di corupcion di 
Flopec,” el a agrega. 


E votacion ta produci aunke 
tin un rapport di Comision 
di Fiscalisacion di Asamblea 
Nacional, cu a scucha e tes- 
tigonan luna pasa y a conclui 
cu no tin motibo pa e huicio 


politico of destitucion di Las- 
so. 
Solamente cuater di e nuebe 
miembro di e comision a re- 
spalda e conclusion fin di si- 
man ultimo. 
Aliadonan di Lasso a cues- 
tiona e legalidad di e pro- 
ceso di huicio politico, e 
prome contra un presidente 
den decadanan, bisando cu 
esfuerso ta influencia pa ne- 
goshinan politico. 


Mester di 92 pa por destitui 
Lasso y legisladonan di par- 
tido di ex-presidente Rafael 
Correa a priminti 47 voto 
na fabor, otro partidonan di 
oposicion ta dividi si ta res- 
palda of no e destitucion. 


Bolivia: Ciudadanonan di Santa Cruz a cuminsa proceso pa revoca 
mandato di Luis Arce 


(Infobae) - Diamars ul- 
timo Comite Pro Santa 
Cruz a solicita na organo 
electoral informacion pa 
por cuminsa e tramite 
pa un referendum revo- 
catorio di e mandato di 
presidente di Bolivia, Luis 
Arce, manera sectornan 
civico y social a acorda 
den un reunion nacional 
celebra dia 25 di januari 
utlimo. 


Fernando Larach, presidente 
di Comite Civico Pro Santa 
Cruz, e region di mas grandi 
y motor economico di e pais, 
a entrega un carta na Tribu- 
nal Electoral Departamental 
(TED) solicitando e infor- 
macion tocante un procede- 
mento pa “proceso revocato- 
rio di mandato.” 


“Ayera a cumpli dos aña y 
mey di mandato di presi- 
dente Luis Arce y manera a 
establece den reunion di 25 
di januari” ta solicita na or- 
gano electoral “un audiencia 
informativo di e rekisitonan y 
procedemento cu mester re- 
alisa pa cuminsa un proceso 
revocatorio di mandato pa 
iniciativa ciudadano,” Larach 
a bisa. 


Tambe Larach a recorda cu 
den reunion a pidi na Gobi- 
erno Nacional un amnistia pa 
presonan politico pa e crisis di 
2019, entre nan e gobernador 
di Santa Cruz, e lider oposi- 
tor Luis Fernando Camacho 
y ex-presidente Jeanine Añez 
(2019-2020). 
Presidente di e comite civico 


a agrega cu “debi na e nega- 
cion di Gobierno di atende un 
demanda ciudadano, ta bin e 
consecuencia di cuminsa un 
proceso revocatorio di man- 
dato.” A splica cu despues cu 
organo electoral lo indica e 


procedura nan ta bay defini e 
blachi di ruta den un otro re- 
union di comitenan civico na 
nivel nacional. 


Tocante e dos aña y mey di 
gobierno di Arce el a men- 


ciona cu “e datonan ta indica 
cu e situacion di e pais, eco- 
nomicamente no ta saluda- 
bel, e evaluacion ta cu su ges- 
tion no ta mucho bon.” 
14 di februari ultimo comi- 
tenan civico a entrega un car- 
ta dirigi na presidente Arce, 
den cual nan tabata señala cu 
e reunionnan ciudadano cel- 
ebra den e principal ciudad- 
nan Boliviano tabata pidi “un 
amnistia general” pa “preso- 
nan politico, personanan per- 
sigui y procesa” pa sucesonan 
di 2019. 


Sinembargo, te e fecha nan 
no a haya contesta di Gobi- 
erno, pa loke Comite Civico 
Pro Santa Cruz a dicidi di 
continua cu loke a papia den 
reunion di januari ultimo. 


Gobierno di Peru ta declara emergencia sanitario pa dengue 
na 20 region di e pais 


(Infobae) - Minister di 
Salud, 
Rosa 
Gutierrez 
Palomino a anuncia emer- 
gencia sanitario pa dengue 
na 20 region di e pais debi 
na aumento di casonan y 
di morto di e malesa aki. 


E medida ta extende di 13 pa 
20 region, asina como tambe 
pa 226 districto y ta bay ta vi- 
gente pa un periodo adicional 
di 120 dia. 


Den un conferencia di pren- 
sa, Gutierrez hunto cu direc- 
tornan di direccion di salud 
di Lima y El Callao, a mani- 
festa cu e centronan di salud 


ta alerta pa aumento di conta- 
gio pa e sangura aki. 
“E aumento a bin tumando 
luga cada siman. Awe nos tin 
69.534 caso y 62 morto. Na 
aña 2017 so tabatin cinco re- 
gion afecta, pero awe ta 16,” 
Gutierrez a bisa. 


Autoridad di salud a pidi na 
poblacion pa realisa prue- 
banan pa descarta e malesa y 
pa tuma e medidanan core- 
spondiente, tambe a pidi na 
famianan pa habri nan cas 
na e brigadanan di salud cu 
ta recoriendo e regionnan pa 
fumiga, e zonanan na unda e 
casonan a aumenta. 


Titular di MINSA tambe a 
dirigi palabranan na alcalde 
pa nan tuma accionnan pre- 
ventivo. 
Te momentonan aki a inter- 
veni mas di un miyon cas pa 
elimina e sanguranan y nan 
larva. 


Tambe a indica cu e region- 
nan Piura, Loreto, Ucayali, 
Ica, Lambayeque, Lima Met- 
ropolitana, San Martin, La 
Libertad, Cajamarca, Junin, 
Huanuco, Cusco, Madre de 
Dios, Amazonas y Tumbes 
ta esun cu mas number di 
contagio pa dengue. Na niv- 
el nacional mas di 98% di e 


casonan ta atendi di manera 
ambulatorio. 


Minister tambe a enfatisa cu 
a transferi na e regionnan 


mas di 16 miyon soles. “Nos 
ta ampliando e emergencia 
sanitario aki pa por intensifi- 
ca nos trabou na tur teritorio 
Peruano.” 

Puerto Rico: Ta decreta paro indefini na Centro Cardiovascular 
desde 22 di mei 


(ElNuevoDia) - E presi- 
dente di e Union General 
di Trahadonan (UGT), 
Gerson Guzman Lopez, a 
anuncia cu e trahadonan 
di e Centro Cardiovascu- 
lar di Puerto Rico y Cari- 
be ta bay cuminsa cu nan 
paro indefini desde diado- 
mingo 21 di mei pa 11:59 
di anochi. 


E paro aki, cu a wordo ratifica 
na final di luna di april pa e 
mayoria di e miembronan di 
e union na e centro, ta wor- 
do realisa como un ultimo 
medida pa e administracion 
hospitalario mehora e condi- 
cionnan laboral di su traha- 


donan. 
“E trahadonan di e Centro 
Cardiovascular 
di 
Puerto 
Rico y di Caribe no a ricibi 
un aumento di salario pa mas 
di 12 aña. Nos a wak con e 


inflacion y e costo di bida a 
aumenta aña tras di aña, pero 
e condicionnan di e traha- 
donan a keda mescos,” Guz- 
man Lopez a expresa durante 
un conferencia di prensa cel- 


ebra den cercania di e centro, 
cu ta atende tanto pashentnan 
di Puerto Rico como di e res- 
to di e teritorio Caribense. 


E reclamonan di e 340 em- 
pleado cu ta parti di e union 
cu ta uni na e paro indefini ta 
inclui e contratacion di mas 
personal, mehoracion di sala- 
rio y respet pa e proceso di 
negociacion colectivo medi- 
ante e union. 


“E ta poco loke nos a delanta 
den contratacion di personal 
nobo. Pa accentua e situacion, 
e personal cu nos tin den cada 
un di e facilidadnan aki ta ex- 
tremadamente cansa pasobra 


nos tur sa cu ainda nos ta sa- 
liendo di e pandemia di CO- 
VID-19 na Puerto Rico,” e 
presidente di UGT a agrega. 


Guzman a bisa tambe cu e 
aumento di salario ta materia 
di negociacion, pero cu nan 
no ta dispuesto pa acepta me- 
nos di loke a ofrece otro em- 
pleadonan gubernamental. 


A pesar cu a vota na fabor di e 
paro desde final di april, door 
cu ta trata di un institucion 
hospitalario, pa ley nan no 
por a cuminsa di biaha, ya cu 
nan mester haci e ahustenan 
necesario pa e funcionamen- 
to di e hospital. 


Familiarnan di Venezolanonan morto na Texas ta pidi ayudo 
pa repatriacion 


(ElNacional) - Familiar- 
nan di e Venezolanonan 
cu a fayece despues cu un 
auto a pasa riba nan na 
Texas, ta pidi ayudo na 
autoridadnan di Merca y 
di Venezuela pa repatria e 
curpa di e victimanan. 


“Mi unico yiu, un di e victi- 
manan den e tragedia na Tex- 
as. E tin un ruman muhe cu 
tambe ta haciendo e solicitud 
pa su curpa wordo treci pa 
Venezuela y esun di e demas 
afectadonan,” Gloria Perez, 
mama di Richard Bustaman- 
te, a expresa. 


“Mi ta pidi e apoyo, mi kier 
tin e curpa di mi yiu pa mi 
por dere manera mester ta,” 


Perez a bisa, ken ta biba na 
estado Portuguesa, den un 
video publica ariba rednan 
social. 


Bustamante tabata funcio- 
nario di e Cuerpo di Inves- 
tigacion Cientifico, Penal y 
Criminalistico na e ciudad 
di Guanare. El a cuminsa su 
ruta pa Merca den luna di 
april aña pasa y a crusa e selva 
di Darien rumbo pa Norte 
America. 


“Nos no kier placa ni tampo- 
co nos ta solicitando e. Loke 
nos kier ta pa nan trece e cur- 
pa di Richard. Nos no kier pa 
nan dere aya of nan creme, 
loke nos kier ta haci un acto 
di despedida y dere na Gua- 


nare,” e ruman di e victima a 
bisa. 


Un caso diferente ta esun di 
Enyerber Jose Cabarcas, di 23 
aña di edad. 


Su mama a bisa den declara- 
cionnan ofreci na Noticias 
Telemundo, cu e no kier re- 
patria su yiu pa Venezuela pa- 
sobra e tabatin e soño di yega 
Merca. Su ruman ta pidi e 
autoridadnan pa permiti nan 
wak e hoben un ultimo biaha. 
Tin otro casonan di familiar- 
nan cu ta solicita ayudo na e 
gobierno di Merca pa biaha 
pa Merca pa cuida nan famil- 
iar cu ta den hospital, hopi 
di nan den estado grave. E 
mayornan di Ender Mata, di 


23 aña di edad, ta pidi un visa 
humanitario pa atende su yiu, 
cu ta den coma. 
E mama di Jesus Sangroni 
Rodriguez, di 19 aña di edad, 


tambe a pidi pa dune permiso 
pa e drenta teritorio Merica- 
no pa compaña su yiu, pero el 
a feyece dialuna anochi debi 
na e gravedad di e heridanan. 


Venezuela: Maduro a anuncia cu e lo mantene e test PCR 


(ElNacional) 
- 
Nicolas 
Maduro a anuncia cu e 
lo mantene na Venezu- 
ela e realisacion di e test 
PCR a pesar cu e Organi- 
sacion Mundial di Salud 
(OMS) a declara durante 
fin di siman ultimo e final 
di e emergencia di salud 
publico internacional di 
COVID-19. 


E oficialista den su programa 
Con Maduro +, a afirma 
cu Venezuela tabata un di e 
paisnan na mundo cu miho a 
maneha e pandemia y cu su 
gobierno a proteha e ciudada- 
nonan. 


“Na aña 2020 e atakenan 
contra e economia a bira 
pio, e sancionnan, e prohibi- 
cionnan, e blokeonan, di un 
manera salvahe contra Ven- 


ezuela. E imperio gringo odia 
e pueblo di Venezuela. Nan a 
pretende pa e vacunanan no 


yega Venezuela, nan a yama 
tur e empresanan cu tabata 
produci e vacuna aki, un pa 


un, y casi cu nan ta menasa 
nan y prohibi nan di bende 
e vacuna na Venezuela,” el a 


opina. 
Maduro a bisa cu el a papia 
cu e gobierno di China, Ru- 
sia y Cuba pa e dosisnan por 
a yega e pais unda cu, supu- 
estamente, nan a vacuna casi 
100% di e poblacion. 


El a indica cu e lo mantene e 
medida aki pasobra tin perso- 
na cu a contagia cu un griep 
hopi fuerte, cu e mes a pasa 
aden. 


“Ami a haya un griep. Prome 
Cilita haye y Cilita a pega 
ami. E ta un virus tremendo, 
brutal, cu ta batibo contra 
vloer. Pero nos ta bay pa di- 
lanti. Asina ta cu Venezuela ta 
un pais modelo,”el a bisa. 


El a gradici e personal di salud 
na e pais cu a atende e pash- 
entnan durante e pandemia. 

Abo por ta e proximo embahadora hubenil 
Bo kier ta Miss Teen Aruba International 2023 of 
Miss Teen Aruba Glorious 2023 
GLW Foundation ta invitabo pa un anochi di Informacion, 
Diabierna 12 di Mei di 7 pa 9 pm na Tanki Leendert 100 F 


GLW Foundation ta pre- 
para pa cuminsa cu e 
temporada di Miss Teen 
Aruba International 2023. 
E aña aki commission or- 
ganisador mes lo encarga 
cu mayoria vestuario di e 
candidate cual ta haci e 
gasto mucho menos pa e 
mayornan y esaki ta duna 
e oportunidad pa hoben 


cu tin deseo di participa 
pero hopi biaha no tin e 
forma di por participa. 


Miss Teen Aruba Interna- 
tional a sa di demostra duran- 
te hopi aña cu nan ta mucho 
mas cu un concurso di belle- 
za. Como hoben e candidata 
lo siña pa conoce su mes y 
por siña descubri su mes 


tambe, tur su habilidadnan. 
Nos lo guia e hoben cu semi- 
narionan educativo pa asina 
por dune e hermentnan cu 
e por usa den su futuro y cu 
por yude den su trabou den 
futuro, tambe guia di pas- 
arela, etiketa, comportacion 
social, Papiamento y tambe 
seminarionan recreativo y 
dibertido. 


E candidata lo ricibi tambe e 
guia con pa deal cu situacio- 
nan social y cultural. 
Hoben si bo tin entre 14 pa 
19 aña y bo tin deseo di ex- 
perencia un bunita tempo- 
rada di crecemento personal 
at abo oportunidad. 


Mayornan si bo ta desea pa 
bo yui siña conoce su mes, 
descubri su habilidadnan y 
sin cu bo mester inverti hopi 
placa den esaki tuma e opor- 
tunidad pa asina por participa 
y bira nos proximo embaha- 


dora hubenil. 


Si ta desea mas informa- 
cion por whatsapp nos na 
5616151. Diabierna awor na 
Tanki Leendert 100F lo tin 
un anochi di informacion pa 
tur mayor y hoben interesa. 


Ultimo dia pa inscribe ta dia 
20 di Mei ya cu instalacion lo 
tuma lugar diasabra 3 di Juni. 
Final di Miss Teen lo tuma 
lugar diasabra 22 di July 2023 
den Cas di Cultura. 


Fanaticonan di Shakira 
den panico cu expresion di 
interes di Tom Cruise den e 
cantante 


(TMZ) - Aparentemente 
e actor Tom Cruise ta in- 
teresa den Shakira pa loke 
por ta un romance nobo, 
sinembargo 
fanaticonan 
di e cantante su reaccion 
ta lo contrario di loke lo 
por a spera. 


Page Six a publica riba dia- 
mars cu fuentenan cercano 
ta bisando cu Tom Cruise ta 
“extremadamente 
interesa 
den Shakira” despues cu nan 
a topa na diadomingo na For- 
mula 1 su Grand Prix cu a 
tuma luga na Miami, unda a 
fotografia ambos ta combersa 
cu otro. 


Segun e noticiero, tin un 
kimica entre nan, cual ta 
duna e impresion cu nan a 
disfruta di otro su compania, 
suficientemente pa Cruise 
manda Shakira flor despues 
di diadomingo, cual segun 
reportahe el a haci. 


Claramente, ambos di nan ta 
soltero actualmente, special- 
mente Shakira ken manera 
hopi ya ta altanto, reciente- 
mente a separa di su ex pareha 
y futbolero profesional Ge- 
rard Pique, ken a comete 
infidelidad den su relacion 
cu Shakira cu un muhe mas 
hoben cu ambos y ta su actual 


pareha. 
En general, ambos ta mustra 
cu nan lo ta un pareha per- 
fecto, Shakira tin 46 aña y 
Tom Cruise 60 y ambos ta na 
un nivel mas halto di fama. 
Sinembargo, usuarionan y 
fanaticonan di Shakira riba 
Twitter no ta gusta e posibli- 
dad di ambos siendo pareha. 
Usuarionan ta expresa cu 
nan ta spera e no involucra 
su mes cu Tom Cruise den e 
ambito romantico. 


Un usuario a publica “Sha- 
kira! Tende di mi! E ta pur- 
bando di recluta bo pa drenta 
Scientologia! No sali cune!” 
mientras otronan ta publica 
“Aleha di Shakira!”. E motibo 
dicon nan no kier pa Shakira 
relacioan cu Tom Cruise apa- 
rentemente tin di haber cu 
su relacionnan den pasado 
ademas di su conexion cu 
Scientologia. Nan ta sinti cu 
e dos hechonan aki no a caba 
bon, specialmente mirando 
cu e involucra cu muhenan 
di perfil halto. 


Cruise su ex pareha Nicole 
Kidman su reaccion iconico 
ora cu su divorcio a finali- 
sa den aña 2001 ta bini na 
mente pa motibo cu e tabata 
sumamente contento pafo di 
e oficina di abogado. 

Cena di Pas: un tradicion nobo Caribense 


Na e islanan Caribense ta crecien- 
do e tradicion di Cenanan di Pas 
dia 5 di mei. E aña aki a organisa 
un total di 51 cena simultanea- 
mente bou di e nomber “Freedom 
Meals.” Esey ta dos biaha mas 
tanto compara cu aña pasa. Ta- 
batin mas cu 500 Freedom Meals 
(Cena di Pas) den Reino henter. 
E nucleo di un Freedom Meal ta 
un encuentro special na mesa di 
come, caminda invitadonan por 
papia tocante libertad y falta di 
libertad: temanan cu normal- 
mente no ta dedica tempo na dje 
tur dia y caminda ampliamente 
por pone atencion na dje riba Dia 
di Liberacion. 


Cena di Pas 
“Sigur por papia aki di un exito,” 
asina Anja van Bergen, motor tras di 
e organisacion di e Cenanan di Pas 
Caribense a indica. “Danki Dios hopi 
hende riba e islanan a mustra hopi in- 
teres pa e idea aki y mesora nos a haya 
cooperacion cu entusiasmo for di tur 
skina.” 


Cada isla tin su mes kwartiermaker, 
pero banda di esey hopi boluntario 
dedica tambe a meld nan mes me- 
sora pa organisa un Cena di Pas. Cada 
ken na nan propio forma unico. A 
organisa Cena di Pas na scolnan, na 
hospital, na trabou, den restaurant- 
nan, na Centro di Barionan, den 
bario simplemente riba caya, den un 


museo, na Base di Marina of normal- 
mente na casnan den comedor. Cu 
algun invitado of hustamente cu un 
cantidad di 200 persona. Sea cu un 
cena simpel of mas ainda cu un cena 
amplio, pero semper cu e Sopi di Lib- 
ertad acerca hunto cu e carchinan di 
dialogo pa un bon combersacion. 


Carchi di dialogo 
E organisacion di Freedom Meals 
hunto cu Comision Nacional 4 y 5 
di Mei, ta sigura pa algun cuadro di 
condicionnan, manera carchinan di 
dialogo pa duna direccion na e comb- 
ersacion. 


“Esey ta funciona fantastico. Cada 
carchi di dialogo ta contene tres idi- 
oma: Papiamento, Hulandes y Ingles. 
Un di e preguntanan por ehempel 
ta: “Si abo lo tabata doño di mundo, 
kico abo bo lo a cambia e ora ey?” Na 
mesun mesa tin biaha a discuti seria- 
mente den tres idioma tocante esaki. 
Otro pregunta ta “Kico libertad ta ni- 
fica pa bo?” of “Bo a yega di sinti bo 
sin libertad?” 


“Bo por imagina bo cu bo ta topa otro 
di berdad, ora hunto bo ta tene un 
combersacion cu respet,” Anja van 
Bergen ta indica. “Nos ta tende hopi 
reaccion positivo di participantenan, 
cu a experiencia algo bunita durante 
e Freedom Meals. Papiando tocante 
libertad hendenan ta bini den con- 
tacto cu otro. Tin biaha durante di e 
encuentronan tocante libertad hen- 
denan ta mira otro, mientras cu nor- 


malmente lo bo no a topa otro asina 
facil. Hendenan for di diferente bari- 
onan of diferente nivel den comuni- 
dad. Pero riba 5 di Mei, nan a sinta 
come hunto y papia cu otro. Por ta cu 
tabatin hende cu conoce otro, pero 
un combersacion asina kisas lo no a 
sosode facilmente. Anto nos ta ricibi 
feedback cu esaki tabata un anochi 
special, riba cual nan a conoce otro di 
un otro banda.” 


Saba 
Anton Hermans, kwartiermaker na 
Saba, ta conta cu na Saba alumnon- 
an di scol a ricibi un Freedom Meal 
den restaurantnan local. Gruponan di 
alumnonan por a reserva nan mesa. 
Nan a ricibi prome e Sopi di Libertad 
y despues un cuminda di e restaurant 
mes. Tabata un cooperacion entre 
Horeca y e scolnan. Naturalmente 
cu cerca nan tambe tabatin e carchi- 
nan di dialogo riba mesa iy asina 180 
alumno a dialoga tocante libertad. 


Reino 
Ta un hecho cu tin Freedom Meals 
riba tur isla Caribense y tambe na 
Hulanda. E sintimento cu hunto riba 
mesun dia tur hende den Reino Hu- 
landes ta sinta na mesa y papia tocante 
e tema importante aki ta algo special. 
Nos ta come e mesun sopi, nos ta pa- 
pia tocante e mesun tema, cada uno 
for di su punto di enfoke for di un 
otro parti. Ta un momento clave loke 
ta experiencia riba e mesun dia y esey 
ta bunita. E ta duna e sintimento cu 
bo ta forma parti di algo mucho mas 
grandi. Segun Anja: “Mi ta spera cu 
nos lo por uni tambe na e tradicion 
di e festivalnan di libertad y cu nos lo 
por cera e Freedom Meals finalmente 
cu un tremendo gran concierto, ca- 
minda e popular ‘we’ll meet again’ 
por resona.” 

Skirbi pa Robert 
Arends 
AZV: gasto 
y entrada 
promedio pa un 
asegurado ta 
cuanto? 


Ora director di AZV ta publica 
cu gastonan promedio di AZV 
pa un asegurado ta mas cu 4 
mil florin , pueblo ta haya fal- 
ta cu un instancia asina no ta 
duna e cifranan concreto. 


Cuanto ta mas cu 4 mil florin ? 
4001 florin , 5000 florin o mas ? 


Tambe pueblo ta haya falta di sa : 
cuanto ta e entrada promedio na 
prima di AZV pa cada asegurado. 
Si ta necesario indica tambe cuan- 
to ta e promedio pa asegurado cu 
Gobierno mester aporta banda di e 
entrada di prima cu AZV ta cobra. 


Ta cu cifranan completo y con- 
creto so pueblo por forma un idea 
o saca conclusion con e situacion 
real (gasto y entrada) ta pa un ase- 
gurado promedio di AZV. 


Djis pa puntra! 


Skirbi pa drs. Melva Croes-Yánez 
Penado NO ta sufri pa largo 


Cu e dicho “Penado NO ta su- 
fri pa largo” mi kier expresa na 
prome luga un elogio na dr. Jay- 
burtt Dijkhoff pa comunica su 
conocemento na comunidad riba 
derechonan (y obligacion) como 
pashent, dunando asina e grupo 
di (futuro) pashentnan y nan 
famia un ‘bos’ cu su buki y char- 
lanan elocuente den cada bario. 


Desde 1994 Fundacion Alzheimer 
Aruba (F.A.A.) a y ainda ta enfoca 
riba abuso y discriminacion di e adul- 
to mayor (tambe como pashent);esta 
e fenomeno di ‘Edadismo’, tratando 
di duna e adulto mayor, su famia y 
cuidadornan un voz y sosten den e 
cuido di nan ser keri. 


Introduccion: Na 2011 a sali na cla 
cu AZV lo cuminsa corta riba cierto 
servicionan pa nos grandinan riba di 
70 aña. Esaki tabata e punto cu a de- 
semboca den un racha di articulo y 
entrevistanan (local y internacional) 
y asina sigui yuda conscientisa co- 
munidad di e efectonan di ‘Edadismo 
riba bienestar psicologico di e adulto 
mayor y pashent, cu a lo largo por 
conduci na problemanan cognitivo, 
di salud mental (manera depresion, 
soledad, ansiedad, etc.), hasta na sui- 
cidio y morto prematuro. E temanan 
aki no a cay den bon tera cerca hopi 
profesional den cuido! Sigur no ora 
ta trata di abuso di nos grandinan den 
institutonan of na cas. Mester sub- 
raya cu e grupo di Adulto Mayor, por 
lo general, ta hustamente e grupo cu 
mas tin mester y ta haci uso di ser- 
vicionan di atencion medico, cuido y 
‘Prevencion’(?) como asegurado. Ta 
un realidad tambe cu e grupo di adul- 
tonan mayor aki, tambe ta pensiona- 
do y ta e grupo cu ta forma un parti 
creciente den nos comunidad (segun 
estadistica lo triplifica na aña 2050). 
Esaki tambe ta hustamente e grupo 
cu grandemente ta contribui na e se- 
guro Nacional di AZV. Lastimamente 
ta hustamente e grupo aki tambe ta e 
grupo cu ta wordo discrimina pa mo- 
tibo di edad (edadismo), tanto den 
cuido, como tambe den comunidad 
riba tereno laboral, socioeconomico, 
financiero y psicosocial (tin biaha a 
proposito y tin biaha inconsciente). 
Maske e declaracion Universal di 
Derechonan Humano ta specifica cu 
tur adulto mayor tin 


mes derecho cu tur hende tambe 
derecho di proteccion y seguridad, 
ainda derecho di e adulto mayor, ta 
wordo neglisha, ignora, hasta viola. 
Esaki pa entre otro falta structural di 
maneho, di informacion adecua, falta 
di conocemento di derechonan hu- 
mano, stereotiponan den comunidad 


y instancianan, etc. 
Experiencia ta mustra cu mayoria bi- 
aha miedo ta causa cu e adulto mayor 
y pashent, no kier of no ta desea di 
papia mes tocante su circunstancia 
penoso cu e ta pasa aden cu un med- 
ico / profesional. Tambe e miedo aki 
por causa cu e adulto mayor aki no 
por comunica su situacion adecuada- 
mente, debi na limitacion cognitivo 
of pa motibo di diferencia cultural y 
problema di idioma. E miedo cerca e 
adulto mayor, como pashent sa bay 
asina leu cu e lo enfatisa pa e profe- 
sional NO comparti su situacion di 
abuso, cu autoridad. E hecho aki ta 
obstaculisa un cambio di mentalidad 
y tambe pa e abusonan aki por stop. 
Pa e adulto mayor y pashent mes, 
como victima, esaki a lo largo por de- 
semboca den condicionnan cronico 
(fisico, psicologico /mental). Punto 
di enfoke di F.A.A. tur tempo ta y lo 
keda pa nos grandinan y nan cuida- 
dornan/familiarnan (tambe na cas) 
cuminsa y sigui cuestiona esun cu ta 
duna servicio 


(medico) dor haci pregunta ora cos no 
ta bay bon of ora e dunado di servicio 
(sea medico, profesional, etc.) negli- 
sha (abusa) e adulto mayor y pashent, 
no kier duna e pashent su resultado y 
no ta respeta of falta respet pa (opin- 
ion) di e pashent of su cuidador. Sa 
pasa cu tin medico / profesional ta 
nenga cooperacion ora e pashent ta 
desea un segundo opinion riba su 
diagnosis (aki tin medico cu NO ta 
gusta esaki y por papia malo cu e pa- 
shent). Otro abuso cu ta casi normal, 
banda di edadismo, ta e fenomeno 
den mundo medico di no tene cuenta 
cu e idioma y cultura di e pashent y/ 
of ta papia tocante e pashent cu esun 
cu ta compaña e pashent y no ta dirigi 
su mes conforme na e adulto mayor y 
su pashent. Otro fenomeno cu tambe 
a normalisa pero cu ta cay bou abuso, 
ta e desaroyo, unda ta skeiro cu nor- 
manan Hulandes y impone esakinan 
riba nos cultura Caribense, e cultura 
di e adulto mayor, tambe riba otro 
culturanan den comunidad; tin biaha 
hasta cu consecuencia fatal/fastioso 
pa e adulto mayor como pashent. 
A bira ora pa comunidad cuminsa 
informa su mes y conoce su dere- 
chonan sigur como adulto mayor 
y pashent. Ainda tin hopi pashent y 
adulto mayor cu ta di opinion cu tur 
cos cu e dokter/profesional den cuido 
haci of bisa riba tereno di su salud ta 
e “veredicto final” pues no tin algo 
mas di bisa, tampoco puntra (sigur 
no den e 10 minuut cu dokter tin pa 
bo awendia).!!! Mi ta di opinion cu e 
Adulto mayor y pashent mester tuma 
su salud den su man y trata di laga 
miedo un banda. Tanten cu Bo esta- 


do cognitivo ta duna, Bo tin cu realisa 
cu ta abo ta doño di curpa y e dokter/ 
profesional t’ey pa yuda abo como su 
pashent y coopera cu Abo y contri- 
bui cu e parti di su experticio / profe- 
sionalismo. E dokter/ profesional aki 
ta den servicio di Abo como Adulto 
mayor y pashent y no al reves!!! Mes- 
ter realisa cu e medico tin e trabou 
ey danki cu Abo ta pagele via di bo 
seguro (AZV). Y e mester t’ey pa bo 
y duna bo e servicio necesario como 
su pashent. 


Por ultimo mediconan/ profesion- 
alnan tambe ta hende y tambe por 
comete infraccionnan y of erornan. 
Djis pasobra e tin un of mas titulo 
of cu a studia na un universidad el- 
ocuente den exterior, No ta haci un 
medico omnipotente ni dunele pod- 
er di abusa di Bo! E charlanan di Sr. 
dr. Jayburtt Dijkhoff ta priminti di lo 
trata topiconan al caso y necesario pa 
comunidad; manera: Derecho di pri- 
vacidad, derecho di acceso na infor- 
macion, derecho y obligacion di pa- 
shent, responsabilidad medico, dere- 
cho di entrega un keho na instancia 
y profesionalnan den cuido di adulto 
mayor (inclusivo AZV), y derecho di 
representacion legal. 
Iniciativanan manera esun di dr. Jay- 
burtt Dijkhoff aki ta aumenta cono- 
cemento y actitudnan positivo riba 
derechonan di pashent bou nos po- 
blacion. Esaki na su turno por mehora 
e forma con hende lo busca ayudo y 
busca su derechonan. E charlanan aki 
y e conocemento di su derechonan 
sigur lo tin tambe un efecto positivo 
cerca e adulto mayor y pashent, cu 
awe ainda lo tin miedo pa revela su 
preocupacion tocante entre otro vio- 
lacion di su derechonan como adulto 
mayor y pashent. En corto lo duna e 
adulto mayor y pashent un “bos” y 
asina alivia of pone un fin na su su- 
frimento! 


Di parti di directiva di Fundacion 
Alzheimer Aruba (F.A.A.), Neuro- 
psychological 
Ambulatory 
Aruba 
(N.A.A.) y mi persona ta desea dr. 
Dijkhoff pabien cu su iniciativa uni- 
co pa pais Aruba y pa yuda conscien- 
tisa nos comunidad (na Papiamento)! 
Sperando tambe cu un dia tur nos 
leynan lo ta disponibel, (banda di 
Hulandes), tambe den Papiamento 
pa asina tur ciudadano por conoce, 
comprende y eherce su derechonan y 
obligacionnan optimalmente. 


Ta un orguyo di mira con un Aru- 
biano den persona di dr. Jayburtt 
Dijkhoff ta marca historia riba e tere- 
nonan huridico, atencion medico y 
cuido na Aruba. Pabien dr. Jayburtt 
Dijkhoff pa e logro grandi aki! 

Brake di un truck di chica pos a bay y e truck a dal den cura 
y den un cas na Piedra Plat 


Diamars merdia polis a 
presenta na Piedra Plat, 
unda un truck di chica 
pos lo a dal den un cas. 


Polis a bin compronde cu e 
truck su brake lo a bay y esaki 
a pone cu e truck lora bay dal 
den un cura, bay otro banda 
di caminda, kibra un bor- 
chi trafico y bay dal den un 
cas. Afortunadamente nin- 
gun persona a keda herida. 
E truck su number no tabata 
cuadra. 


E no tabata tin seguro ni 
keuringskaart. 


Motociclista a bay dal riba auto birando su dilanti y el a dal abao, 
subi su brommer y a bay! 


Dialuna merdia a drenta 
informe di un accidente 
entre un auto y un brom- 
mer dilanti Casa Vieja na 
Cumana, mesora a dirigi 
tanto polis como ambu- 
lance na e sitio. 


Na yegada di e patruya a bin 


compronde cu e auto a bay 
bira net na momento cu e 
motociclista a bay pas’e y a 
dal den banda di e chauf- 
feur di e auto. Despues di e 
impacto e motociclista a dal 
abao lanta bek subi su brom- 
mer y a bandona e sitio. 


Un grupo grandi ta cla pa sigui desaroya 
Opleiding pa Onder Inspecteur di polis 


Cuerpo 
Policial 
Aruba 
ta inicia un opleiding pa 
Onder Inspecteur di po- 
lis. Un grupo grandi di 
mas cu 50 polis ta forma 
parti di e opleiding aki cu 
tin un duracion di mas o 
menos 1 aña y mey y cu lo 
wordo haci na Scol di Po- 
lis E.J. Watty Vos. 


E grupo aki lo sigui desar- 
oya, crece di rango, tambe 
haya mas responsabilidad. 


Pa altocomisario di polis drs. 
Ramon ARNHEM esaki ni- 
fica cu e meta principal ta 
pa inverti den hende, inverti 
den nos polisnan pasobra “e 
hende ta central”. 


Mi ta hopi contento pasobra 
e tin di haber cu boso, boso 
futuro, boso carera policial. 
Cu boso dedicacion, deter- 
minacion y esfuerso boso por 
eleva e calidad pa futuro di 
Cuerpo Policial Aruba. Ta- 


bata palabra di altocomisario 
di Polis drs. Ramon ARN- 
HEM. 


Hopi Polis lo baha cu pen- 
sioen y cu e generacion nobo 
aki lo yena e stoel bashi cu lo 
wordo laga atras. E opleiding 
aki ta di suma importancia 
pa asina cada colega por sigui 
desaroya nan mes y amplia 
nan conocemento. 


Como mando policial lo 
sigui inverti den cada agente 
pa nan por sigui desaroya y 
hisa e calidad. Cuerpo Poli- 
cial Aruba ta den reorganisa- 
cion, desaroyo nobo y strate- 
gia nobo pero mas cu tur pa 
e salud y bienestar di cada 
polis. 
Nos ta spera cu nos por crea 
lidernan nobo pa por carga 
nos organisacion pero tambe 
por guia y stimula e polisnan 
hoben. E trabou tin su riesgo 
y cada polis ta pone nan bida 
na peliger. Pero na momento 
cu bolbe bek warda e ambi- 
ente por ta trankil y sano pa 
por sigui brinda e servicio. 
Mando policial ta conta riba 
cada un polis y ta desea nan 
hopi suerte y exito pa cu e 
opleiding! 


Polis a detene chauffeur 
burachi cu a baha caminda 
drenta rooi y dal riba 
muraya 


Diadomingo 
madruga 
a 
drenta informe di un ac- 
cidente banda di Topcar na 
Caya Ernesto Petronia, me- 
sora a dirigi patruya na e sitio. 


Na yegada di e patruya a bin 
compronde cu un chauffuer 
a baha caminda subi acera y 


bay cay den e rooi panort di e 
Santana Catolico na Oranjes- 
tad. Polis a nota cu e chauf- 
feur tabata mustra burachi y 
a deten’e. 


Afortunadamente 
ningun 
hende a resulta herida. 

Minister Rocco Tjon: 
A atende simposio tocante “Human Factor vs Technology” 


Ayera mainta, hunto cu su 
Colega Minister di Husti- 
cia di Curaçao, Sr. Shalten 
Hato, Minister di Husti- 
cia y Asuntonan Social Sr. 
Rocco Tjon a hiba palabra 
durante e simposio titula 
“Human Factor vs Tech- 
nology. 


E tabata un simposio intere- 
sante organisa pa e “Stuur- 
groep Informatie Coordina- 


tie” di cual e “voorzittersc- 
hap” ta den man di Aruba, 
den nomber di Sr. Juri Nico- 
laas, ken ta hefe di Siguridad 
Nacional. E meta di e simpo- 
sio ta pa hunto cu tur stake- 
holders den e cadena hudi- 
cial, local y regional, struc- 
turalmente delibera riba tem- 
anan strategico. E simposio 
aki a conta cu participacion 
di tur e altocomisarionan di 
Reino Caribense, RST, pero 


tambe participantenan di sec- 
tor semi-publico y priva. 


Segun e mandatario, e ta im- 
portante pa nos inverti den 
tecnologia, 
pasobra 
esaki 
sigur lo yuda nos combati 


criminalidad mas eficiente y 
eficaz. Pero nos no por lubida 
e recurso di mas valioso den 
cuadro di esaki, cual ta e re- 
cursonan humano; nos per- 
sonal. 
Pa e motibo aki, e ta impor- 


tante pa crea structuranan di 
organisacion adecuado, in- 
verti den educacion pa nos 
personal tambe y crea e posi- 
bilidadnan pa nos por emplea 
e expertonan necesario den 
nos organisacionnan. 


Homber Britanico ta confesa 
hack masivo na Twitter cu a 
tuma luga den aña 2020 


(NLTimes) - Joseph James 
O’Connor, un persona di 
23 aña Britanico a confesa 
cu e tabata involucra den 
un hack masivo cu a tuma 
luga riba Twitter den juli 
di aña 2020. 


O’Connor y su complicenan 
a hack mas di 130 cuenta 
riba twitter, purbando di es- 
tafa hende pa ricibi Bitcoin. 
Barack Obama, Joe Biden, 
Bill Gates, Elon Musk y 
Geert Wilders ta entre e per- 
sonanan afecta segun NOS a 
reporta. 


E hack di Wilders su cuenta 
no tabata forma parti di e es- 
tafa di Bitcoin, sinembargo 
O’Connor a bisa cu el a ricibi 
ayudo di e personanan tras di 
e hack Mericano. El a usa e 
nomber di PlugwalkJoe on- 
line y a keda arestana Spaña 
den aña 2021 y extradita na 
Merca fin di april 2023. E au- 
toridadnan Mericano ta acusa 
su persona cu varios crimen, 
pa cual e lo enfrenta te hasta 


70 aña den prizon. 
Ademas di O’Connor, otro 
Britanico y 2 Mericano di e 
keda acusa cu e estafa di Bit- 
coin den añanan recien. 


E hack di Twitter no ta e uni- 
co crimen online cu Plug- 
walkJoe su nomber. Den aña 
2019, el a hack e actriz Bella 
Thorne su cuenta riba Snap- 
chat y a menasa di publica su 
potretnan intimo. Thorne a 
publica e potretnan en cues- 
tion su mes pa kita su poder 
for di dje. Den aña 2020, el 
a hack e cuenta di TikTok di 
Adison Rae Easterling, un di 
e plataforma su usuarionan 
mas popular cu casi 89 miyon 
siguido. 


PlugwalkJoe tambe a keda 
acusa cu manda polis na un 
mucha su cas varios biaha 
pa medio di gaña ta e mucha 
y haci reportahenan falso. 
Tambe el a horta placa for di 
un compania, pues e fiscal- 
nan a papia di “un gran canti- 
dad di destruccion”. 


Minister Arends ta elabora riba e 
proceso legislativo pa hancra Derecho di 
Naturalesa den nos Constitucion 


Naturalesa ta e base di nos 
existencia, e ta e fuente di 
recurso y ecosistema cu 
ta sostene bida riba tera. 
Sinembargo, 
actividad- 
nan di ser humano a bin 
ta resulta den un degra- 
dacion severo riba medio 
ambiente poniendo peli- 
ger riba salud y bienestar 
di nos planeta y tur su ha- 
bitantenan. 


Ministerio 
di 
Naturalesa, 
conhuntamente cu Directie 
Natuur en Milieu (DNM) 
a traha riba un concepto di 
ley pa ancra Derecho di Na- 
turalesa den constitucion di 
Aruba. E concepto di ley a 
wordo crea den consulta cu 
organisacionnan 
y 
exper- 
tonan local y internacional. 
Despues di e prome dialogo 
cu Parlamento y Conseho di 
Minister, Minister Arends a 
entrega e concepto di ley na 
Departamento 
Legislativo, 
esta Directie Wetgeving en 
Juridische Zaken (DWJZ) 
dia 21 di april 2023 conmem- 
orando Dia di Mama Tera cu 
accion concreto pa restaura e 
relacion entre ser humano y 
naturalesa. 


Unabes Departamento Leg- 
islativo revisa e concepto pa 
controla e calidad y efectivi- 
dad di legislacion, por inicia 


e consulta cu stakeholders 
di varios sector. Stakehold- 
ers lo haya e oportunidad pa 
dialoga y duna critica con- 
structivo riba e concepto di 
ley. Stakeholders ta entre otro 
Miembronan di Parlamento, 
organisacionnan ambiental, 
comercio y esnan cu ta prac- 
tica ley. Den e manera aki 
Minister Arends ta involucra 
ciudadanonan pa e concepto 
di ley final ta un logro pa 
pueblo henter. 


Raad van Advies ta un organo 
di gobierno cu ta duna con- 
seho y puntonan di atencion 
pa cu leynan proponi. Bureau 
di Minister Arends, Directie 
Natuur en Milieu y Depar- 
tamento Legislativo ta adapta 
e concepto di ley a base di 
sugerencianan di stakehold- 
ers y presenta esaki na Raad 
van Advies. Despues di esaki, 
Minister Arends lo entrega 
e proposicion di ley y con- 
seho di Raad na Parlamento. 
Miembronan di Parlamento 
por haci pregunta por escrito 
y ricibi contesta di Minister 
Arends den preparacion pa e 
reunion publico. Parlamento 
ta trata tur proposocion di ley 
den un reunion publico unda 
representantenan di pueb- 
lo ta hiba dialogo y debate. 
Esaki ta e ultimo paso den e 
proceso legislativo pa ancra 


Derecho di Naturalesa den 
constitucion unda Miembro- 
nan di Parlamento ta vota na 
fabor of contra di e proposi- 
cion di ley. Pa motibo cu ta 
un intento pa cambia nos 
Constitucion, e proposicion 
ta rekeri sosten di dos tercera 
parti di Parlamento. 


Aunke e proceso legislativo 
ta uno largo, no obstante, 
Minister Arends ta compro- 
mete pa proteha Aruba su 
naturalesa. Door di introduci 
Derecho di Naturalesa den 
nos constitucion, lo sigura cu 
naturalesa tin un status legal 
pa ciudadanonan por cana 
pa defende naturalesa como 
tambe e derecho di tur ha- 
bitante pa biba den un ambi- 
ente saludabel. 


Reconociendo Derecho di 
Naturalesa den nos sistema 
legal ta un paso fundamental 
pa protehe e integridad eco- 
logico di nos planeta, protehe 
Aruba su Naturalesa y ase- 
gura un futuro sostenibel pa 

“Caribbean Mercantile Bank 10-Ball 
Challenge” na caminda pa 
Dutch Caribbean 2023 


Diasabra awo 13 di mei, 
un grupo di “trabuco” lo 
ta den TT Billiards ya for 
di 2or di merdia. Esaki ta 
un grupo di biljarista lo- 
cal cu ta preparando pa e 
grandioso torneo interna- 
cional dedica na e legend- 
ario Richard Wolff. 


Dutch Caribbean 10-ball ta 
un fuerte bataya entre hun- 


gadornan di Corsou, Bonaire 
y Aruba cu ta competi pa e 
prestigioso titulo, dianan 18 
pa 21 di mei proximo. Pero 
diasabra awo lo ta candela 
cu Richard Wolff, Jorzih- 
no Everon, Jorge Petrocci, 
Ryan 
Rampersaud, 
Gun- 
nar Leonardo, Aaron Fran- 
ken, Ransley Tromp, Ditto 
Acosta, Gino Geerman, Arie 
Jansen, Elvis Evertsz, Fred- 


ley Tromp, Maikel Maduro, 
Patrick Henriquez,, Roukos 
Tannoury, Puma Kock, Noe 
Camara, Juan Ridderstap, 
Manuel Monsalve, Rodenn 
Antioquia, Alberto de L’isle, 
Robby Nathu, Ingemar Bri- 
esen, Rafa Garcia, Jesus Go- 
mez, Buchi Briesen. 
Yega na e unico palacio di bil- 
liard y disfruta di bon wega- 
nan di billiard. 


Director di SODI Kart Latin America a 
bishita Bushiri Karting Speedway 


Bushiri Karting Speed- 
way a haya e bishita ofi- 
cial di Mr. Jean-Robert 
Chaubadindegui, Diretor 
di SODI Kart Latin Amer- 
ica, un di e Fabrica di Go 
Karts mas grandi mundi- 
almente. 


E bishita tabata pa cera conoci 
cu e pista y finalisa e ultimo 
detayes pa e order di e Go- 
Kart nobo cu e compania ta 
bay ricibi pronto, cu ta e new 
models RT10, top of the line 
di Sodi Karts Rentals. 


Alabes Mr. Jean-Robert tam- 


be a duna e bon bini oficial 
pa e pilotonan di Aruba cu 
a cualifica pa e Finals SWS 
(Sodi World Finals), un total 
di 7 piloto cu ta bay repre- 
senta Bushiri Karting- Aruba 
na Slovakia dia 5 te 8 di juli 
proximo den e campeonato 
grandi aki, cu ta conta cu mas 
di 300 piloto di 80 pais, cu a 
bataya durante e aña di 2022 
pa por cualifica. 


Pa locual ta Aruba, ta bay tin 
2 piloto pa Sprint Catgory, 
1 piloto pa Junior Category 
pa prome biaha y 4 piloto pa 
Endurance Category cu ta 


forma un Team. 


Cu e yegada di e karts nobo 
y e inspection di Bushiri su 
pista, SODI ta full on pa or- 
ganisa y promove e Prome 
Continental 
SWS 
(Sodi 
World Series) Championship 
otro aña aki na Aruba. Esey 
ta nifica cu ARUBA ta bay ta 
anfitrion pa tur e pilotonan 
top di Latino America, Mexi- 
co, Caribe, Canada y USA pa 
competi y haya su chens pa ta 
den e Final Mundial na 2024. 
Bushiri Karting ta hopi or- 
guyoso di e gran logro aki. 


Faborito di Giro, Evenepoel 
tin “hopi dolor” despues di 
accidente den di 5 etapa 


(AP) — Faborito di Giro 
d’Italia, Remco Evenepoel 
tabata involucra den un 
accidente causa pa un ca- 
cho di caya den e di cinco 
etapa ayera bao awasero, 
cual Kaden Groves a gana. 


Riba un dia muha y miser- 
able, Evenepoel tambe a baha 
di su bicicleta un di dos bi- 
aha, pero e incidente aki a 
sucede den e ultimo tres ki- 
lometer pues, segun regla, ta 
bay neutralisa e tempo. 


E campeon mundial tabata 
mustra furioso despues di e 
segundo accidente. 
“E tin hopi dolor riba su ban- 
da drechi y un hematoma cu 
contraccion di su musculo y 
algun problema cu su weso 
sacrum,” dokter di team Sou- 
dal Quick-Step, Toon Cruyt 
a bisa. “Cu speransa, cu un 
bon masashi y tratamento 
osteopatico sigui pa un bon 
descanso, cos ta bay mehora.” 
E team ta bay tin mas infor- 
macion awe mainta, el a bisa. 
“Pero loke ta sigur ta cu Etapa 


6 ta bay ta dificil p’e,” Cruyt 
a bisa. 


Evenepoel a crash riba banda 
drechi di e caminda na co- 
mienso, hunto cu un can- 
tidad di otro ciclista, despues 
cu compañero di team, Da- 
vide Ballerini a cay riba e 
superficie muha mientras e 
tabata purba di evadi un ca- 
cho cu a core door. Dokter 
di careda rapidamente a duna 
atencion na Evenepool y su 
team mientras el a sinta ban- 
da di caminda, pero eventu- 
almente el a lanta. El a duna 
un thumbs-up na un camara 
di television mientras el a 
haci e persecusion back na 
e peloton. E ciclista Belga a 
lidera en general te cu Etapa 
4 diamars, na momento cu 
Andreas Leknessund a kit’e e 
jersey ros. 
Leknessund, di 23 aña di 
edad, a mantene su bentana 
di 28 seconde riba Evenepoel 
ayera, cu Aurelien Paret- 
Peintre dos seconde atras na 
di tres posicion general. 

E cuido di esnan mas vul- 
nerabel den un pais ta un 
refleho di ki tipo di gobi- 
erno nan tin, asina lider di 
Partido di Pueblo Aruba- 
no (AVP), mr. Mike Eman 
a bisa dialuna mainta 
durante e conferencia di 
prensa den cual e a lamen- 
ta e mas reciente deteri- 
oro cu Gabinete Wever- 
Croes II ta causando riba 
e necesidadnan basico di 
e ciudadanonan di Aruba. 


E pensamento cu Eman a 
cita riba cuido di esnan mas 
vunerabel ta di Mahatma 
Gandhi. Eman ta considera 
cu ta uno cu ta mustra riba e 
ki tipo di gobierno no ta per- 
cura pa esnan mas vulnera- 
bel den comunidad. Lam- 
entablemente awe Aruba ta 
experiencia un gobierno cu ta 
neglisha e tarea esencial aki di 
cuida esnan mas vulnerabel. 


AVP kier remedia esaki di un 


forma mas definitivo atraves 
di ancra den nos constitucion 
e derecho ariba un existencia 
husto. P’esey a anuncia cu lo 
tuma e iniciativa di introduci 
e garantia aki den nos consti- 
tucion pa tur cuidadano. 


E lider di partido y di frac- 
cion di oposicion a uza como 
ehempel articulo 20 den con- 
stitucion di Hulanda cu ta 
bisa: “De bestaandszekerheid 
der bevolviking en spreiding 
van welvaart zijn voorwerp 
van zorg ter overheid.” Pues 
gobierno tin e obligacion 
constitucional pa garantisa 
un existencia husto pa esun- 
nan mas vulnerabel. E es- 


encia di ancra e derecho aki 
den nos constitucion ta crea 
un responsabilidad y un tarea 
constitucional pa gobierna pa 
hasi un esfuerso continuo pa 
garantisa cu tur cuidadano 
por tin suficiente entrada pa 
por cubri e gasto nan minimo 
pa por tin un calidad di bida 
confortabel. 


E derecho ariba existencia 
digno ta pertenece na e dere- 
cho nan humano mas fun- 
damental, pa motibo cu e ta 
duna contenido na e prin- 
cipio cu cada ser humano tin 
balor. Mas cu un derecho cu 
ta impone un tarea pa gobier- 
no percura pa cada cuidadano 
tin un suficiente entrada pa 
por cubri necesidad nan basi- 
co y minimo manera alimen- 
tacion, educacion, utilidad, 
transporte, 
cuido 
medico 
y vivienda, e ta un garantia 
constitutional cu AVP ta bay 
crea pa nos comunidad cu ta 
brinda protecion contra po- 


bresa y garantia di un calidad 
di bida decente. 


“Si salario minimo no ta yega, 
si no ta ahusta pension sufici- 
ente, si ta kita remedi di nos 
grandinan, si ta kita placa for 
di anciano, si ta pone costo di 
bida inalcansabel, ta neglis- 
hando e derecho riba un ex- 
istencia husto,” asina Eman 
a expresa durante conferen- 
cia di prensa ofreci dialuna 
mainta na Cas di Partido 
hunto cu colega parlamen- 
tario drs. Mervin Wyatt-Ras. 
E ex prome minister di Aruba 
den Gabinete Eman I y II a in- 
dica cu no por ta asina cu cada 
bes cu AVP ta na mando, ta 
duna reparatietoeslag, inhaal- 
maneuvre, ta redobla pen- 
sion, schoolkinderentoeslag y 
ta percura pa tur hende tin un 
existencia husto na e pais aki, 
mientras cu ora ta bin otro 
gobernacion cu kier faborece 
solamente friends and family, 
ta neglisha tur necesidad ba- 


sico di nos pais. 


Eman: “Ta bira tempo pa nos 
por cuadra legislativamente 
mas fuerte e derecho cu un 
ciudadano tin riba protec- 
cion riba su existencia mini- 
mo den constitucion di pais 
Aruba y esey ta un di e ini- 
ciativanan cu nos ta bay tuma 
conseha pa nos hobennan 
hurista cu nos tin cu ta ase- 
sora fraccion di AVP.” Eman a 
menciona aki specificamente 
jurista Wendrick Cicilia cu ta 
avansando su estudio riba e 
tema specifico aki. 


Mr. Mike Eman a enfatisa 
cu AVP ta bay lucha pa crea 
e base legal constitucional 
pe e derecho ariba existen- 
cia husto pa cada cuidadano. 
Esaki ta garantisa cu e calidad 
di bida di nos cuidadano nan 
no por deteriora pa motibo 
di maneho of decision di un 
gobierno si conococemento, 
alma of curason. 


Aunke cu ainda mundo 
ta pasando den momen- 
tonan 
dificil 
economi- 
camente, debi principal- 
mente na e guera entre 
Ukraina y Rusia, gobierno 
di Aruba ta trata na nivela 
e costo di bida. Entrante 
prome di juni proximo e 
BBO na frontera lo drenta 
na vigor. Y riba e tema aki, 
pueblo tin e necesidad pa 
tin mas informacion di 
kico esaki ta nifica pa nan. 
Mas ainda, pueblo mester 
haya e informacion cor- 
ecto cu ta beneficioso pa 
pueblo. 


Den un presentacion di De- 
partamento 
di 
Impuesto 
(DIMP) na Parlamento di 
Aruba tocante e tema di BBO 
na frontera a bin lo siguiente 
dilanti. Ta asina cu enberdad 
e BBO na frontera no ta bay 
haci diferencia den prijs y 
gasto pa e comerciante y tam- 
poco e ciudadano. Kiermeen, 
cu e prijs di productonan no 
mester aumenta despues cu 
BBO na frontera drenta na 
vigor. 


6 Facts di BBO na frontera 
Normalmente e comerciante 
ta paga su BBO na final di e 
luna. Awo cu e BBO na fron- 
tera, e ta paga e BBO “adel- 
anta”, esta na e momento cu 
e ricibi su mercancia. E ahus- 
tacion fiscal nobo di e BBO 
aki, ta haci cu tur loke wordo 
paga adelanta por wordo kita 
di nan benta mesora e mesun 
luna. E parti positivo ta cu e 
gastonan di e comerciante no 
ta subi. 


Na prome instante gobierno 
a presenta e opcion pa intro- 
duci e sistema nobo di BTW. 
Sinembargo, comerciantenan 
a boga pa e BBO na frontera 
y ta di acuerdo cu ne. Com- 
erciantenan Uni a vocifera 
esaki atraves di Sr. Ponson 
den un conferencia di prensa 
na November 2022. 
Cu e introduccion di e 1% 
extra riba e BBO actual, cu lo 
bai bira e BBO na frontera, e 
costo di inflacion na Aruba lo 
subi cu 1.4%. Di contrario, si 
mester a introduci e BTW, e 
inflacion lo tabata entre 5% 
pa 9%. Pues, e BBO na fron- 


tera ta percura pa costo di 
bida na Aruba keda mas abou 
cu ta posibel. 


E BBO na frontera lo mini- 
malisa e problema di e com- 
petencia inhusto cu comer- 
ciantenan ilegal a crea contra 
comercio legal. Comercio 
legal ta paga BBO caba pero 
esnan ilegal no. Pesey, BBO 
na frontera lo haci cu tur co- 
merciante honestamente lo 
contribui na BBO y na caha 
di pais Aruba. Pesey Com- 
erciantenan Uni ta di acu- 
erdo cu e BBO na frontera 
pasobra awor e comerciante 
ilegal mester hisa prijs pa via 
cu e tambe mester paga esaki 
awor. 


Pa e motibo aki e BBO na 
frontera ta trece un “Level 
Playing Field” pa comercio 
en general. Kico esaki ta sig- 
nifica? Awo tur comerciante 
legal y ilegal tin mesun gas- 
tonan y nan prijsnan lo bira 
similar. 


Cu e BBO na frontera gobi- 
erno ta confronta y caba cu 


gran mayoria di e negoshinan 
ilegal. Debi cu nan ta ilegal, 
nan no lo por trek af e BBO 
na frontera aki manera ne- 
goshinan legal. Esaki lo por 
encurasha negoshinan ilegal 
pa registra y legalisa nan mes 
den e sistema y asina contri- 
bui manera mester ta na eco- 
nomia di nos pais. 


Banda di e BBO na fron- 
tera, desde 24 di april 2023, 
companianan 
di 
shipping 
di Merca a baha nan prijs- 
nan di ‘Bunker Surcharge’ 
pa e ruta entre Merca y isla- 
nan den Caribe. Asina por 
ehempel, un container di 20 
pia cu antes e comerciante 
mester a paga US$475,00 lo 
paga US$300,00. Pa un con- 
tainter di 40 pia esaki a baha 
substancial di US$950,00 pa 
US$600,00. Pues, aki (in- 
ternacionalmente) tambe e 
gasto di e comerciante a baha. 
Esaki ta haci cu e lo por paga 
su BBO na frontera sin prob- 
lema y of e lo por baha prijs 
di su productonan. Bridando 
pueblo asina un miho prijs y 
placer di compra. 


Pa conclui e articulo aki, 
mester informa pueblo cu pa 
cualkier pregunta riba e BBO 
na frontera, por acerca DIMP, 
un miembro di Parlamento 
of e website di gobierno. No 
laga ningun comerciante ma- 
nipula bo cu prijsnan lo subi. 
Tur gremio y comerciante 
mes a vota pro pa e BBO na 
frontera cu ta mas benefi- 
cioso pa nan y pa pueblo en 
general. 


Parlamentario Ricky Hoek (MEP): 
BBO na frontera no lo aumenta prijs di producto na Aruba 


Lider di fraccion di AVP, mr. Mike Eman: 
AVP kier hancra e derecho riba un calidad di bida digno den constitucion! 

Parlamentario Alvin Molina (MEP): 
E prome Ban Topa a tuma luga na San Nicolas 


Siman pasa, na Teresita Center, a tuma 
luga e prome BAN TOPA organisa pa 
partido MEP. BAN TOPA ta un en- 
cuentro informativo, na unda nos a 
comparti informacion, delibera idea y 
scucha e preocupacion- y inkietudnan 
di e habitantenan den e bario di San 
Nicolas. 


Den e prome BAN TOPA, Minister Presi- 
dent Evelyn Wever - Croes, Minister Glen- 
bert Croes, colega di partido Erich Genser 
y mi persona a hiba palabra y contesta pre- 
gunta. Nos a trata diferente topico entre 
otro: Recuperacion di Aruba y su retonan, 


Plan pa San Nicolas, Refineria, Agricultura, 
Deporte y Tecnologia. Gobierno di Aruba 
ta trahando pa e pueblo pariba di brug. Ya 
caba nos por mira diferente proyectonan 
cu a wordo realisa y ta andando. Pero, nos 
sa cu falta hopi mas pa wordo haci, pa asi- 
na pariba di brug tambe por haya su “fair 
share” den e desaroyo di nos pais. 


Palabra di danki na tur cu a acudi y haci e 
evento aki uno exitoso. Danki pa comparti 
boso idea y prepcupacionnan cu nos. Mi 
lo keda den contacto cu mi bario, pa asi- 
na hunto nos busca solucion y hunto nos 
traha pa progreso di San Nicolas. 


Parlamentario drs. Mervin Wyatt-Ras (AVP): 
Nos grandinan mester keda haya e cuido cu nan mester y merece 


For di dia 15 di februari 
ultimo, fraccion di AVP 
y MAS den Parlamento a 
pidi Minister di Asunto di 
Grandinan, Ursell Arends 
pa bin duna cuenta di kico 
ta pasando cu Stichting 
SABA. E peticion aki ta 
uno cu a con ta cu sosten 
di fraccion di MAS. Lam- 
entablemente, mescos cu 
otro peticion cu oposicion 
ta haci, ta ignora pa Gabi- 
nete Wever-Croes II. 


Te dia 26 di april ultimo, 
Minister Arends a manda un 
carta pa fraccion di AVP in- 


dicando cu a raiz di un caso 
sumario cu SABA a entama, e 
no por papia tocante e situa- 
cion cu ta reinando entre e 
fundacion cu ta maneha cas 
di cuido pa grandi y gobierno 
di Aruba. 


Dialuna mainta, parlamen- 
tario drs. Mervin Wyatt-Ras 
a forma parti di e conferen- 
cia di prensa den cual Partido 
di Pueblo Arubano (AVP) a 
denuncia e conflicto cu tin 
actualmente entre Gabinete 
Wever-Croes II y SABA. E 
politico ta kere firmemente 
cu , na luga di bay den pleito 
legal caminda abogado liga 
na gobierno ta sali beneficia, 
minister mester busca alter- 
nativa den sector di salub- 
ridad pa yega un solucion cu 
no ta compromete e salud y 
bida di nos grandinan. 


Ta asina cu anteriormente 
SABA tabata ricibi for di Pais 


Aruba un subsidio anual di 
32.5 miyon florin. Den pre- 
supuesto 2023, cu a inclui un 
cantidad medida pa asina go- 
bierno por a gaba cu un sur- 
plus, locual gobierno si no a 
papia di dje ta cu a corta entre 
3 pa 4 miyon florin for di e 
suma cu ta duna SABA pa aña 
pa nan por opera. 


SABA a demostra den su 
añanan di existencia cu e 
ta 
sumamente 
necesario. 
Tambe a demostra cu den 
transcurso di tempo, e con- 
stelacion di cliente a cambia. 
Awendia nan tin problema 
mas compleho caminda 75% 
di e clientenan tin demencia 
of un combinacion di cinco 
pa seis malesa cronico. Esaki 
ta informacion cu Wyatt-Ras 
a obtene personalmente du- 
rante un bishita na e facili- 
dad; bishita cu, por cierto, no 
a conta cu gran asistencia for 
di miembronan di fraccion di 
coalicion. 


“E cambio di situacion entre 
cliente ta hustamente loke a 
pone SABA amplia su ser- 
vicio pa inclui loke ta yama 
verpleeghuiszorg cu ta con- 
sisti di dokter ademas di otro 
profesional di cuido. Asina 
SABA no a bira mas djis un 
cas di cuido caminda e gran- 
dinan por biba, pero un cen- 
tro di cuido pa nan condicion 
medico. E cuido a transforma 
den verpleging,” Wyatt-Ras 
a indica “y esey no ta algo cu 
SABA a inventa, pero cu ta e 
necesidad real di nos comu- 
nidad”. 


Otro informacion cu a bin 
dilanti ta cu e cantidad di per- 
sona cu condicion di demen- 
cia a subi den ultimo aña cu 
un promedio di 34% y esey 
ta nifica cu hustamente no 
por tin menos placa pa haci e 
trabou. Costo di bida a subi, 
cuminda a subi, awa, cori- 
ente, gas, personal, tur gasto 
a subi. Cu ki curason bo ta 
corta den SABA? Ta loke e 
parlamentario di AVP ta pun- 
tra. Mientras tanto e lista di 
spera na SABA y otro centro 
di cuido di grandi ta creci- 
endo y lo crece ainda mas cu 
e recorte aki den nan presu- 
puesto. 


Tampoco ta descarta cu esaki 


ta djis un strategia politico cu 
cual MEP kier caba cu RAIZ 
caminda e minister di salud a 
pone SABA den man di Ar- 
ends bou capa di asunto di 
grandi hunto cu e carteranan 
di ambiente y transporte. 
Practicamente e minister su 
man ta mara paso e no tin 
nada di bisa ni den salud pu- 
blico, ni tampoco den asunto 
social. Ta similar na loke a 
sosode cu clientenan di Res- 
paldo. “E gobierno aki ta bin 
cu pretpaketten pa minister 
cu nan por traha paso mester 
di otro minister,” asina Wy- 
att-Ras a expresa. 


E parlamentario ta wak espa- 
cio pa spaar den presupuesto 
y toch cubri tur necesidad. 
Un di nan ta den e manera 
con ta cumpra remedi, pa 
consolida esaki obteniendo 
un miho prijs, den e maneho 
di tratamento medico den 
exterior caminda ta haci gasto 
innecesario. 


Wyatt-Ras ta spera cu pronto 
lo yama e reunion publico 
riba e topico aki y cu lo haya 
oido di otro miembronan di 
parlamento pa cu esaki, spe- 
cialmente for di esunnan di 
coalicion. “Cuestiona nan 
gobierno y no djis reacciona 
riba loke oposicion ta haci,” 
asina e parlamentario a con- 
clui bisando. 

Resultado Sorteo 
10 mei, 2023 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 
0 


0 
0 
0 


0 
0 
0 
0 
0 



7 



x Match 4 
80.000,- 


Proximo Jackpot 


Sorteo # 


Sorteo # 6110 


Sorteo # 


x afl 8,00 


Mega Ball: 


Proximo Jackpot 


370.000,- 


x match 4 


3858 


Sorteo # 3907 


Sorteo # 781 


x afl. 500,00 


x afl.15,00 
x afl 50.00 


Tauro 


FP 


916 


x Jackpot 


Sorteo # 3907 
Sorteo # 


Sorteo # 1963 


7964 


2489 


Sorteo # 3907 


9143 


x Jackpot 


x match 4 
x afl. 12,00 


www.lottoaruba.com 


Resultado : sorteo 10 Mei 2023 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


3893 
2.200.000,- 


x Jackpot 
x Match 4+ 


Proximo Jackpot 


X2 


2319 


Afl. 500.000,- 




35 
Letter 
D 


1 
1 


73 


2068 


0 
7 


294 


0 
0 
0 
0 
0 



3 



x Match 4 
86.000,- 


Proximo Jackpot 


Sorteo # 


Sorteo # 6113 


Sorteo # 


x afl 8,00 


Mega Ball 


Proximo Jackpot 


370.000,- 


x match 4 


9287 


Sorteo # 5739 


Sorteo # 669 


x afl. 500,00 


x afl.15,00 
x afl 50.00 


Geminis 


FP 


953 


x Jackpot 


Sorteo # 7936 
Sorteo # 2387 


Sorteo # 1685 


8002 


6757 


Sorteo # 6980 


9248 


x Jackpot 


x Match 4 
x afl. 12,00 


www.lottoaruba.com 


Resultado : sorteo 10 Mei 2023 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


1288 
100.000,- 


x Jackpot 
x Match 4+ 


Proximo Jackpot 


FP 
05-12-14-25-30 


09-10-14-20-29 


1257 


Afl. 500.000,- 


anochi 


diario 
Korsou 
super4 
flamingo 


4212 
3045 
4598 
0528 
1545 
2825 
super5 
0775 
2808 
8847 
- 
5534 


sorteo/servicio 


Departamento di Aduana ta cera riba Dia 
di Asuncion y ATV dag obligatorio 


Departamento di Aduana 
ta informa cu su oficinan- 
an lo ta cera riba diahuebs 
18 di mei y diabierna 19 
di mei 2023 en conexion 
cu Dia di Asuncion y ATV 
dag obligatorio. Tur servi- 
cio pa clientenan y publi- 
co en general lo reanuda 
riba dialuna 22 di mei des- 
de 7.30’or di mainta. 


Departamento 
di 
Aduana 
seccion Aerocargo kier a re- 
corda su clientenan: 


Pa manda e peticionnan pa 
ricibi servicio di Aduana na 
tempo pa evita cualkier in- 
conveniencia cu por surgi. 


Ta conseha clientenan pa tene 


na cuenta carga cu ta rekeri 
un permiso di importacion 
manera remedi, berdura, pis- 
ca etc., pa percura pa e per- 
miso ta regla. 


Pa articulo di importacion 
temporal (tijdelijk invoer) 
mester obtene un permiso pa 
e importacion. Mester entre- 
ga prome e peticion na tempo 
na e departamento Tecnico 
(Afdeling Techniek) di Ad- 
uana. Despues cu e permiso 
pa importacion temporal ta 
regla, mester entrega e dicho 
permiso hunto cu e declara- 
cion di importacion na sec- 
cion Aerocargo. 


Aduana lo atende y entrega 
solamente carga cu ta cay den 


categoria di urgencia manera 
carga friu, flor bibo, y remedi. 


Nos ta pidi tur cliente pa tene 
cuenta cu e anuncio aki. 
Staf y Personal di Departa- 
mento di Aduana ta desea tur 
cliente, partners y pueblo di 
Aruba un feliz Dia di Asun- 
cion. 


Santo Rosario y Oracion na 
e monumento di Inmaculada 
Curason di Maria na Sta.Cruz 


Bo ta invita pa diasabra 13 
DI MEI, 6 or atardi pa bin 
hunto tur deboto y fielnan 
pa reunie na e Monumen- 
to di Inmaculada Curason 
di Maria na Sta. Cruz. 


Nos ta resa Angel di Señor 
6 or despues Santo Rosario, 
tur hende ta resa misterio 
Gososo y oracionnan prome 
cu Santa Eucaristia di 7 or 
pm. Maria su prome apari- 
cion ta 13 di mei na aña 1917. 
Henter mundo ta recorda 
e dia grandi di Su prome 
aparicion na e tres muchanan 
Francisco, di nuebe aña, Lu- 
cia dies y Jacinta siete aña. 


Esaki a socede na Cova da 
Iria un pueblo chikito serca 
di Fatima. Laga nos prepara 
nos mes spiritualmente. Re- 
speta bo mes, laga nos ta un 
ehempel pa nos yiunan y nan 
lo respeta bo. Pone atencion 
riba bo manera di ser, abo 
como mama y tata ta modelo 


di e comunidad di e isla Aru- 
ba. Exito di un mucha ta di 
cas e tin’e. Unda cu nan bay, 
na school, den deporte, cu 
amistadnan of den bo trabou. 
Loke nan haya na cas, nan ta 
sigi cu e costumber di cas. 


Cu Dios bendiciona Aruba. 
Nos ta pasa den duro, pero 
nada no ta bin di su mes. Biba 
cu perspectiva, haci cambio 
den bo hogar. Pone Dios cen- 
tral den bo hogar. Resa Santo 
Rosario, asisti na Santo Sacri- 
ficio di misa. 


Mitar di aña ta bon pa haci un 
bon proposito pa e fin di aña. 
Pasa bon cu bo famia, yen di 
amor y pasenshi, keda den 
bo seno familiar. Kico ta mas 
bunita ora un familia ta bay 
misa hunto. Pa tur mucha 
cu a ricibi na Prome Santa 
Comunion hopi bendicion y 
siña bo yiu caminda di Dios. 
Sigur e no ta lubida e dia 
grandi aki. 

San Nicolas 
Oranjestad 


Dokter na warda 


Botica na warda 


Oranjestad: 
Dakota 
Tel. 588 7364 


San Nicolas: 
Aloe 
Tel. 584 4606 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 


11141 
Brandweer 
115 
Ambulance 
911 
Hospital 
527- 
4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


TA BENDE 
1 set di aparato pa pone taira 
patras auto chowe auto grandi 
2 biem pa pone patras di 
pick up pa lastra trailer. 


bon prijs 
Tel. 594 8842 
_________________________ 


TA BENDE 
Combo di regalo pa 
Dia Di MaMa: 
Mugs, kerki di biña, tablashi cu 
leyenda 
Pa mas informacion 
Cell whatsaap 567 2907 
_________________________ 


SERVICIO PUBLICO 


sra. ta haci cas y negoshi limpi 
tambe por cuida baby y hende 
grandi part time y full time 
Tel. 740 7573 
__________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.5682339 
_____________________________________ 


TA HUUR 


se alquila habitacion con todo 
incluido 


brikstraat na Playa 
Tel.564 1979 


__________________________________________ 


SERVICIO PUBLICO 
Mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 


hacemos todo tipo de construc- 
cion, reparacion de casas, pin- 
tura, acabados finos, jardines, 
patios, techos a buenos precios 
Tel. 569 7539 / 746 0518 
_________________________ 


SERVICIO PUBLICO 
Nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 
Tel. 738 1908 
________________________ 


SERVIO PUBLICO 
Ta ofrece pa verf y chapi cura 
bon prijs. Nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 
Mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 
Mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 
Nos ta haci trabou di 
plomeria, electricidad, 
hardineria incluye hiba sushi 


handy man. 
Tel.742 6250 
____________________________ 


TA HUUR 


un camber cu tur cos inclui na 


brikstraat 1 
Tel.564 1979 
_________________________ 
SERVICIO PUBLICO 
Masaje relajante, sports ma- 
sajes, aroma terapia, piedras 
calientes, reflexologia, faciales 


sabana basora # 157 P.Ch. 
Tel. 561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
Ta traha y renoba Cas 
ta traha y drecha dak, ta basha 
vloer, pleister, verf cas, traha 
cura, pega mosaico y azulejo- 
Tel.563 4168 
____________________________ 


SERVICIO PUBLICO 


sushi den cura pa solamente 
50,- pa buelta, nos ta lante lague 
limpi mane un soño. 


arubiano trahado 
Call 592 5766 
__________________________ 


SERVICIO PUBLICO 


buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


SERVICIO PUBLICO 
Construction 
remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. bon prijs 
Tel. 593 3141 
________________________ 


TA BENDE 


bbQ Grill tipo cilinder 
“criyoyo” duradero 
Prijs Afl.250 
Tel. 569 7787 
___________________________ 


Sushi den cura? 
Ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 


hasi aruba Limpi. 
__________________________ 


SERVICIO PUBLICO 
Pa tur trabou di tapiceria di 
mueble, auto, yate y barco. 
Nos ta haci trabou di cabana y 
bambu y nos ta verf 
Tel : 569 7539 /737 3993 


_____________________________________ 


FOR RENT 


bunita cas na Gold Coast 
3 camber 2 1/2 baño, sala, 
comedor, cucina y patio. Pa 
mas informashon por 
whatsapp 
+58 414 614 7440 


____________________________________ 


SERVICIO PUBLICO 
Limpiesa pa cas y auto 
Presure wash cura di cas 
Laba muebles 
Laba tapijt 
Laba sienta di auto 
Laba vloer 
Tel. 593 9464 
________________________ 


SERVICIO PUBLICO 
Ta haci tur trabou di 
construccion y carpinteria y tur 
cos cu ta furamento di stul di 
bambu, cabana y toldos 
Tel : 746 0518 / 569 7539 


_____________________________________ 


a v i s o @ b o n d i a . c o m 


AUTO Y HERO BIEU 
Nos ta piki auto, airco y bateria 
bieu pornada. Frigidaire, stoof, 
wasmachin, tv ta 10,=. 
Yama 561 4597 / 561 5179 


arubiano balente 


______________________________________ 


SERVICIO PUBLICO 


handyman 
Pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


TA BENDE 
un auto kia-optima 2016 bon 
condishon prijs fls 18.000 
jama na cell 5923254 prijs ta 
discutibel 
_________________________ 


TA BENDE 
Chopper Fl.25.00 
3 Channel intercom nobo Fl.25 
Telephone (no setar) Fl.25 
Screenprotecflm Snsung 
Gal Tap 2 


antglare (3pck) Fl.5.00 
Tel. 582 3023 /593 8120 

Lagrima y flornan por seca, 
su recuerdonan y tur loke 
el a haci y significa pa nos, 
lo keda graba pa semper den 
nos mente y curason. “Cerca 
Dios mi alma ta na paz, ta di 
DJ’E mi salbacion ta bin” 
Salmo 62:1 


Cu un tristesa profundo pero 
conforme boluntad di Dios 
nos ta anuncia fayecimento 
di: 
Lidia Sira Maximina Martinus 
*3 augustus 1938 - †1 mei 2023 


Na nomber di su 
Yiunan: 
Marlon Jacobs 


Jennifer Jacobs 


Burton Jacobs y esposa Melissa 


Myrlenda Jacobs 
Nietonan: 
Ashmyl Croes y esposa Mariana 
Ashmar Croes 
Lynell Jacobs 
Lynette Jacobs 
Lilianna Olarte 
Lianne Jacobs 
Hailey-Ann Jacobs 


Rumannan: 
†Elvia Baly-Martinus y famia 
Sylvia Martinus y yiu Gianni Richardson 
Agnes Gorrising y famia 
Gregoria Martinus 
Ruben Martinus y famia 
Edwin Martinus y famia 
Cesar Martinus y famia 
Piet Martinus y famia 
Romulo Martinus y famia 
Nelson Martinus 
Franklin Martinus y famia 
Lilian Martinus y famia 
Susan Martinus y famia 
Sharine Martinus 
†Glen Martinus 
†Juan Guanipa 
†Brihilio Barret 
Maria Tromp y famia 
Mavis Stamper y famia 
†Eddie Stamper y famia 
Glen Rasmijn y famia 
Gail Rodriguez 
Marlon Rodriguez 
†Enrica Rodriguez 
Manera ruman: Irene Jacobs 
Sobrino y sobrinanan, primo y primanan, Coro la 
Escala y demas famia: 
Martinus, Jacobs, Stamper, Guanipa, Rasmijn, 
Richardson, Baly, Gorissing, Mathilda, Paula, Mar- 
quez, Mohan, Sanchez, Jansen, Boekhoudt, Gnec- 
co, Giel, Zambrano, Leto, Barret, Croes, Olarte, 
Perez Ramon, Pieters, Guerrero, Vrolijk, Anter- 
sijn, Coëllo, Damian, Rodulfo Baechler, Maduro, 
Orman, Hazell, Robles de Medina, van Poppel, 
Hoogwinkel, Oldendaal, Vanterpool, Krozendijk, 
Solagnier, Dirksz, Rodriguez y Rivas, ta invita tur 
amigo y conocir pa e acto di entiero cu lo tuma luga 
diahuebs, 11 di mei 2023 pa 4 or di atardi, saliendo 
for di Misa Birgen di Fatima na Dakota y despues 
pa Santana Catolico na Savaneta. E resto mortal lo 
ta reposando desde 2 or di atardi den Misa Birgen 
di Fatima na Dakota. 


Adres pa condolencia ta Aurora Funeral Home y lo 
tuma luga diaranson, 10 di mei 2023 di 7 or pa 9 or 
di anochi. 
Nos ta pidi nos disculpa si nos por a lubida un of 
otro familiar den nos tristesa. 
Despues di entiero no ta ricibi bishita di 
condolencia na cas. 


Señor ta mi wardador, mi n’ tin falta di nada; 
Den cunucu di yerba bèrdè, e ta pone mi sosegá. 
E ta hiba mi na awa trankil, 
Pa mi bolbe haña forsa. 
Psalmo 23.1 


Cu inmenso tristeza na nos curazon pero 
agradecido na señor nos Dios pa tur locual e 
la significa pa nos, nos ta participa fallecimento 
di nos ruman y ser stima: 



Maria C. Paula 
Carinosamente yama “Choria” 
*09-04-1935 - †06-05-2023 


Na nomber di su: 
Yiu: Irving Clive Paula 
Nieto: Mark Angelo Paula 
Rumannan: 
†Dolores y †Sixto Arends-Paula y Famia. 
Johanna Citroën-Paula y Famia. 
†Norma y †Luis Erasmus – Paula y Famia. 
†Boechi y Lourdes Paula y Famia 
Edwina Paula 
†Sonia Stuit-Paula y †Henk Stuit 


Sobrino(a) nan: Jerry, Francis, Errol, Roy, 
Sandra, Mayra, Edsel, Angela, Louise, Junior, 
Debora, Judella, Elton, Roxanna, Wendell y 
demas Sobre Sobrinonan 


Primo y Primanan, Hijanan 


Demas famia, Amigonan y Conocirnan: 
Paula, Arends, Erasmus, Tromp, Stuit, Hoek, 
Nava, Vries, Jacobs, Burleson, v/Ommeren, 
Maduro, Hernandez, Figaroa, Rasmijn, Kock, 
Romero, Cardoze, Odor, Ridderstap, Statia, 
Rodriguez, Avila, Becker, Daal. 


Acto di entiero lo tuma lugar diabierna,12 di 
mei 2023, na Misa San Francisco di Asis Pro- 
Catedral na Playa di 2or pa 4or di atardi despues 
lo Sali bai pa santana catholico playa 


Nos ta pidi nos disculpa si den nos tristesa nos 
por a lubida un of otro famia. 


Señor ta mi wardador, mi tin falta di nada; 
Den cunuco di yerba verde, e ta poni mi sosega. 
E ta hiba mi na fuente di awa fresco pa mi bolbe haya 
forsa. 
Psalmo 23 


Cu honda pena pero conforme cu boluntad di Dios 
nos ta anuncia fayecimento di nos Mama, Wela,y 
bisawela stima: 


Sra. Maria de Mey Wolff 
Cariñosamente jama “Mayo” ,” Chomai” 
Vuida di Quintin Nemencio de mey (Memechi) 
*10-01-1938 †07-05-2023 


Na nomber di su: 
yuinan: Efraim (Efi) y Jasmin de Mey 
Rudolfo(Ito) de Mey 
Lourdes (Luchi) de Mey 
Hubert(Sony) de Mey 
Leonardo (Leo) de Mey 
Harold de Mey y compañera Mirna Ras 
†Kenneth (Kenny) de Mey 
Gino y Loren de Mey 
Nieta y Nietonan: Marisol y Johel, Philbert y 
Steffany, Faela y Pierre, Fayron y Jarro, Rachella y 
Rhoandy, Lou-Ann, Ivaline, Jerry, Julian, Kamryn, 
Quintin. 


Bisanieta y Bisanieto: Xenon, Jay-qion y Joheily, 
Mia, Leah y Khian, Xiolany y Joxienne 
Bryson y Zyon, Juelz 
Rumannan: †Juanita y †Marcolin Tromp 
†Claudio y Nata Wolff 
Boy y †Linda Wolff 
†Chepita y †Miguel Gamarra 
Jossy y Nita Wolff 


Benny y Mina Wolff 
Tommy y Beatrix Wolff 
†Lidia y Frans Leest 
†David Wolff 


Su swa y cuñanan: Chonai de Mey y famia 
Shon le de Mey y famia 
Chommy de Mey y famia 
Sra.Vda Maria de mey famia 
Shon A de Mey y famia 
Milo de Mey y famia 
Feli de mey y famia 
Sra. Vda Deta de Mey y famia 
Tico y Altagracia de Mey 


Subrina y subrino nan y Famia, primo y prima nan y 
famia, Comer y comper nan y famia, Iha nan y famia, 
Bisiñanan, famianan na Hulanda y Merca 
Amiga nan di cas: Shelly y Leo, Fael y Maria Wolff, 
Aura, Rosa, Ina, Tina Maduro, Maria Tromp Frias 


Famia: de Mey, Wolff, Giel, Tromp, Lopez, Leest, 
Gamarra, Gomez, Thiel, Richardson, Montero, 
Dirksz, Rosario, del Toro, Hiwat y de mas famia nan 
hopi pa mencionan. 


Acto di entiero ta tuma lugar diasabra 13 mei 2023 for 
di 2 pm pa 4 pm na Royal Funeral Home y después 
pa santana católico na Noord. 
Disculpa cu si den nos tristesa nos por a lubida algún 
famia y conocirnan. 

Señor ta mi wardador mi no tin falta di 
nada. Den cunucu di yerbe berde e ta 
pone mi sosega. 
E ta hibami na awa tranquil pa mi bolbe 
haya forsa. 
Salmo: 23 


Cu inmenso tristesa na nos curason, 
pero agradecido na tur locual e la nifica 
pa nos, nos ta participa fayecimento di 
nos Tata, Welo, bisa Welo stima: 


Sr. Theodoor Santiago Farro 
Mihor conoci como: 
"Dodo di Ina" 
Ex trahado di ACI, Ministerraad, Douane. 
*26 - 03 – 1931 - †03 - 05 - 2023 


Na nomber di su mayor nan d.f.m. 
† Catharina Christiaans 
† Rey Farro 


Na nomber di su: 
Esposa stima: † Catharina Farro-Tromp 


Yiunan: 
Ludwina “Winnie” y †Andre Pak-Farro 
Maria Farro 
Stella Farro 
Frida y †Jossy La Rosa-Farro 
Lita Farro 
Robert Farro y Paulita Maduro 
Theodoor "Doy" Farro y Deta Rasmijn 
Irma y Franklin Eckmeyer-Farro 
Albertico 'Tico" Farro y Corrie Broekhuizen 
Milca y Tico Tromp-Farro 
Richi Kock 


Nieto y Nieta nan: 
Patricia Pak y Famia, Carolina Pak y Famia, Natasha Pak y Famia, 
†Enid Tromp-Delle y Famia, Norman Delle, Siegfried Kelly y 
Famia, Francis, Joëll La Rosa y Famia, Jacqueline La Rosa y Famia, 
Jessica Figaroa-Farro y famia, Stefano Farro, Franco Eckmeyer, 
Franklin Eckmeyer y Famia, Cathline Eckmeyer y Famia, Alberto 
Farro y famia, Nathalie Farro, Liliana Farro, We-Ling Tromp y 
Famia, Mai sai Tromp y Famia, Raize-Ling Tromp y Famia, Nai- 
Ling Tromp y Famia, Makanaki Tromp, Ryan Irausquin. 


Bisanieto y Bisanieta nan. 
Tatara Nieto. 


Rumanan: 
†Editha y †Casper Faro-Farro y Famia, 
Hyacintha y †Egidio Tromp-Farro y Famia, 
Simona y Reinier Dreifschor y Famia 
†Clemente y †Conchita Christiaans-Farro 


Suegra y Suegro: 
+Engelberta y +Luciano Tromp-Britten 


Cuñanan: 
†Asuncion y † Aurelio Quandus-Tromp y Famia, 
†Anna y †Fransisco Ridderstaat-Tromp y Famia, 
†Pablo y †Theresita Tromp-Tromp y Famia, 
†Clara y †Otilio Tromp-Tromp y Famia, 
Juan Y †Julieta Tromp-Tromp y Famia, 
†Fermina y †Bernardo Tromp-Tromp y Famia, 
Thomasa y †Fransiscus Quandus-Farro y Famia, 


Subrino y Subrina nan, Prima y Primo nan, Comer y Comper 
nan, Iha nan, Amiga y Amigo nan di cas mucho pa menshona. 
Bon Bisiña nan 


Grupo nan: Harley Davidson, Domino, Billiard, Futbol. 


Amigo y Amiga nan, Conociernan y demas Famia: 
Farro, Tromp, Cristiaans, Britten, Pak, Delle, Kelly, La rosa, Eck- 
meyer, Broekhuizen, Faro, Dreifschor, Rasmijn, Figaroa, Croes, 
Gomez, Kock, Boekhoudt, Jacobs, Leest, Ridderstaat, Quandus, 
Angela, Ridderstap, Baarh, Maduro, Cathalina, Geerman, Esser, 
Franken, Luidens, Fingal, Lacle, Van Der Biezen, Wolf, Lesier, 
Frans, Jazagarai, De Palm, Donker, Arends, Gomez, Ras. 


Disculpa nos, si den nos dolor y tristesa nos por a lubida un of 
otro famia, pero bo ta den nos curason. 


Ta invita tur Amigo, Bisiña y Conosiernan y Grupo pa asisiti na 
acto di entiero cual lo tuma lugar Diabierna 12 di Mei 2023 
saliendo for di misa di Sta Anna 4or di atardi pa Santana Catholico 
di Noord. Nos defunto Stima "Papa" "Pachi" "DoDo" Lo ta reposa 
for di 2or di Merdia den Misa Sta Anna 


Alaves tin oportunidad pa condoleer y despedi di nos defunto 
stima Diahuebs 11 di Mei 2023 na Aurora Funeral Home 
di 6or di atardi pa 9or di anochi. 


"Dios ta amor... y amor ta Dios, maske mi no ta 
na e mundo aki, tur dia lo mi ta banda di boso 
Curazon, mi por stens di loke Señor ta hasi" 
Salmo 33 


Cu inmenso dolor na nos curason, nos ta 
participa fayecimento di: 


Dominico L. Gomes 
*09-12-1960 - †09-05-2023 


Acto di entiero lo wordo anuncia despues 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, pa mi bolbe haña 
forsa”. 
Salmo: 23 


Cu dolor na nos curason, nos ta participa 
fayecimento di: 


Jasselyne W. R. Inoñan Garcia 
Cariñosamente yama “Jessy, Enanita” 
*16-09-1998 - †05-05-2023 


Acto di entiero lo wordo anuncia despues 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


A fayece cristianamente na edad di 91 aña, 
nos mama, wela y bisawela stima 



Sra. Lucila Dirksz-Arends 
Mihor conoci como: “Chila”, “Dudu” of “Ma” 
*31-10-1931 - †09-05-2023 


Acto di entiero lo wordo anuncia despues. 


Laga tur loke ta spera mi ta bunita 
Laga tur locual cu mi encontra na caminda ta 
bunita 
Laga tur locual cu mi laga atras keda bunita y 
Laga esakinan termina den tur buniteza. 


Cu tristeza profundo nos kier a anuncia 
fayecimento di: 


Yvette P. Curiel-Grant 
*01-02-1964 †09-05-2023 


Acto di despedida lo wordo anuncia despues. 


internacional 
a24 


Diahuebs 11 Mei 2023 
Alemania ta yama China rival sistemico y ta busca claridad riba Rusia 


(AP) — Minister di Exte- 
rior di Alemania a describi 
China ayera como biran- 
do cada bes mas un “rival 
sistemico” riba escenario 
mundial, y a urgi Beijing 
pa punta riba Rusia como 
agresor 
den 
guera 
na 
Ucrania. 


Cu diplomatico top Chines 
haciendo un tour di Europa 
e siman aki, minister di Exte- 
rior Aleman, Annalena Baer- 
bock y minister di Exterior 
Frances, Catherine Colonna 
a urgi China pa usa su influ- 
encia global pa pusha pa paz 
na Ucrania. Pero Baerbock y 
Colonna tambe a bisa cu ta 


ora pa Europa reduci su de- 
pendencia economico y stra- 
tegico riba China. 


Baerbock a bisa cu Alemania 
kier traha den asociacion cu 
China “tur caminda cu ta po- 


sible” pero cu lo ta ingenuo 
pa ignora e riesgo di keda den 
un posicion di dependencia, 
incluyendo riba asuntonan 
di seguridad. Baerbock a bisa 
cu posicion di Europa pa cu 
China mester ta “no separa- 
cion, sino reduccion di ries- 
go, pasobra ta bay pa nos se- 
guridad y libertad tambe.” 
Gobierno Aleman actual- 
mente ta ahustando su po- 
litica pa cu China, cu algun 
den e gobierno di tres partido 
den coalicion pushando pa 
un posicion mas fuerte. 


Despues di reuni cu Baer- 
bock na Berlin diamars, min- 
ister di Exterior Chines, Qin 


Gang a bisa cu su pais no tin 
intencion di beneficia for di e 
guera na Ucrania y ta spera pa 
mas discusion riba un plan di 
paz cu Beijing a propone an- 
teriormente e aña aki. 
Qin tabata programa pa reuni 
cu Colonna na Paris ayera. 


E bishita ta yega memey di 
tension diplomatico rond di 
medidanan comercial nobo 
proponi na UE contra pais- 
nan cu yuda e Kremlin evadi 
e sancionnan di e bloc contra 
Rusia. E propuesta a inspira 
un advertencia for di China 
cu lo tuma represalia si bira 
enfoke di sancionnan nobo di 
UE contra Rusia. 


Cuatro adolescente acusa di asesinato di polis 
cu tabata bayendo cas na Chicago 


(AP) — Cuatro adolescen- 
te ta acusa den e tiramento 
fatal di un agente di polis 
di Chicago, Merca, asesina 
ultimo 
weekend 
mien- 
tras e tabata bayendo cas 
despues di trabao, autori- 
dadnan a bisa diaranson. 


Joseph Brooks y Treveel 
Breeland, 19, Jakwon Bu- 
chanan, 18, y un hoben di 16 
aña ta enfrenta cargo di ases- 
inato den prome grado y robo 
arma den e asesinato diasabra 
di polis Areanah Preston, 24. 
Departamento di Polis di 
Chicago a bisa cu a tira Pres- 
ton fatalmente alrededor di 
1:40am diasabra durante un 
robo. 
A acusa tur cuatro tambe cu 
robo arma, hortamento, robo 
di vehiculo di motor y otro 


ofensanan en conexion cu 
incidentenan cu a tuma lugar 
riba diabierna y diasabra, po- 
lis a bisa. 


Hues David Kelly a duna or- 
den pa detene tur cuatro sin 
fiansa ayera, bisando cu fiscal 
a duna “un montaña di evi- 
dencia” cu e sospechosonan 


a “participa den un racha di 
crimen hopi violento.” 


Despues di e audiencia, 
mama di Preston, Dionne 
Mhoon a bisa cu e tabata “yen 
di rabia, pregunta pakico.” 
No tabata inmediatamente 
conoci si nan tabatin abogado 
cu por duna comentario pa 


nana. 
Fiscalnan di Cook County 
a bisa cu Preston tabata den 
su ora liber y caminda pa cas 
despues di su shift diasabra 
trempan na e South Side di e 
ciudad na momento cu e so- 
spechosonan a pas’e den un 
sedan, a bira back y acerca na 
dje mientras e tabata para di- 


lanti di su cas. Video di vigi- 
lancia residencial ta mustra 
tres hende saliendo for di e 
sedan y coriendo tras di Pres- 
ton, kende ainda tabatin su 
uniform bisti, prome cu vari- 
os flash ta visible den e video 
y Preston ta cay abao, segun 
documentonan di corte. E 
atacantenan a core back na e 
sedan prome cu un di nan a 
bolbe pa gara arma di Pres- 
ton. 


Preston a traha pa e departa- 
mento apenas tres aña prome 
cu su asesinato, segun ofi- 
cialnan di e departamento. Ta 
considera su morto como den 
linea di deber, cual ta duna su 
famia derecho na asistencia 
financiero di e estado, segun 
e Chicago Tribune a reporta. 


Reino Uni ta stop plan post-Brexit pa elimina miles di ley di UE 
pa fin di aña 


(AP) — Gobierno Bri- 
tanico ayera a cancela un 
plan pa elimina tur resto 
di ley di Union Europeo, 
como 4mil den total, for 
di bukinan di statuut Bri- 
tanico pa fin di e aña aki 
– un meta post-Brexit cual 
criticonan a bisa tabata 
imposible pa logra. 


Secretario 
di 
Comercio, 
Kemi Badenoch a bisa den 
un declaracion por escrito cu 
na lugar di e plan inicial, go- 
bierno ta bay prepara un lista 
di como 600 ley specifico cu 
ta bay revoca. Badenoch a 
reconoce cu tabatin “riesgo di 
incertidumbre legal” si elimi- 
na tur ley di UE pa fin di aña. 


A copia miles di piesa di ley di 


UE den legislacion di Reino 
Uni na momento cu a ban- 
dona e bloc na 2020 despues 
di decadanan di miembre- 
sia, pa sigura continuidad pa 
pueblo y comercio. 
E Legislacion di Ley UE Re- 
teni automaticamente lo a 
elimina tur di nan pa fin di 
aña a menos cu ta reemplasa 
of retene nan specificamente. 
Defensornan di Brexit a bisa 
cu e movida por elimina red 
tape y suavisa regulacion pa 
comercio. 
Criticonan a argumenta cu 
revisa un cantidad enorme 
di ley den pura lo conduci 
na reglanan siendo skirbi di 
nobo sin scrutinio parlamen- 
tario adecua. Oponentenan 
tambe a preocupa cu gobier- 
no lo debilita derechonan di 


trahado y standardnan ambi- 
ental den su pura pa deshaci 
di e forma Europeo di haci 
cos. 
Ex-prome minister Liz Truss 
a introduci e legislacion na 
final di su siete siman a car- 
go aña pasa. Rishi Sunak, su 


sucesor, a dicidi di manten’e. 
Durante un campaña ante- 
rior fracasa pa liderazgo con- 
tra Truss, Sunak a priminti di 
elimina tur legislacion di UE 
dentro di su prome 100 dia a 
cargo, y a graba un video di 
campaña mustrando e hin- 


cando cantidad di papel mar- 
ca como “Legislacion UE” 
den un shredder. 


E ley a keda aproba den e 
House of Commons, unda 
e Partido Conservador den 
gobierno tin mayoria, pero a 
haya oposicion den e camara 
superior di Parlamento, e 
House of Lords. 
Jane Gratton di Camara di 
Comercio Britanico a bisa 
cu lidernan Britanico tabata 
“preocupa tocante e pura pa 
e eliminacion repentino di 
cantidad di legislacion di un 
dia pa otro cu por hacie mas 
dificil pa competi internacio- 
nalmente.” 


Riba potret: Kemi Badenoch. 


